Ehdotus: Euroopan parlamentin ja neuvoston direktiivi moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymisestä (uudelleen laadittu) /* COM/2003/0418 lopull. - COD 2003/0153 */





Ehdotus: EUROOPAN PARLAMENTIN JA NEUVOSTON DIREKTIIVI moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymisestä (uudelleen laadittu) (Komission esittämä) PERUSTELUT 1. EHDOTUKSEN TAVOITTEET Tämä direktiiviehdotus on moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY uudelleenlaatimisen toinen vaihe. Kun direktiivi on annettu, se kumoaa ja korvaa direktiivin 70/156/ETY. Vuodesta 1970 alkaen direktiivi 70/156//ETY on ollut Euroopan yhteisön tärkein väline yhtenäismarkkinoiden toteuttamisessa ajoneuvoalalla. Runsaassa neljännesvuosisadassa yhtenäismarkkinat ovat toteutuneet henkilöautojen lisäksi myös moottoripyörien ja mopedien osalta. [1] Myös maataloustraktorit [2] kuuluvat suurelta osin sisämarkkinoiden piiriin, ja useimmat maatalousajoneuvot tulevat piakkoin mukaan tähän prosessiin uuden direktiivin ansiosta. Hyötyajoneuvot [3] ovat toistaiseksi hyötyneet sisämarkkinoista vain osittain. Tämä on tapahtunut järjestelmien, kuten jarrujen, tyyppihyväksynnän kautta. [1] Mopedeja koskee 30. kesäkuuta 1992 annettu puitedirektiivi 92/61/ETY, EYVL L 225, 10.8.1992, s. 72. [2] Maataloustraktoreita koskee 4. maaliskuuta 1974 annettu puitedirektiivi 74/150/ETY, EYVL L 84, 28.3.1974, s. 10. [3] Kevyet hyötyajoneuvot (enintään 3,5 tonnia), kuorma-autot, perävaunut, puoliperävaunut ja linja-autot. Komissio katsoo, että nyt on aika edetä pidemmälle ja laajentaa muita ajoneuvoluokkia varten kehitetyt periaatteet koskemaan myös hyötyajoneuvoja. Ajan myötä direktiiviä 70/156/ETY on muutettu yli 18 kertaa, mikä on ollut tarpeen sen mukauttamiseksi jatkuvasti muuttuvan alan tarpeisiin. Näin ollen onkin tarpeen laatia direktiivi uudelleen sen luettavuuden parantamiseksi nyt, kun Euroopan yhteisöön on tulossa uusia jäseniä ja Genevessä on tehty tärkeä yleinen sopimus [4] kansainvälisten teknisten määräysten vahvistamisesta. [4] Pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskeva sopimus, 25.6.1998. Uudelleenlaatimisen ensimmäinen vaihe on direktiivin 70/156/ETY teknisten liitteiden konsolidointi komission direktiivin muodossa. Toinen vaihe on ehdotus Euroopan parlamentin ja neuvoston direktiiviksi, jolla kyseisen direktiivin säännökset laaditaan kokonaan uudelleen. Direktiivin 70/156/ETY tekniset liitteet on juuri konsolidoitu yhteen asiakirjaan, joka sisältää kaikki tyyppihyväksyntämenettelyihin liittyvät hallinnolliset ja tekniset säännökset ja jossa vahvistetaan lisäksi joukko hyötyajoneuvoja koskevia erityisiä toimenpiteitä. Tämä ehdotus sisältää suurimman osan voimassa olevista säännöksistä uudelleenmuokattuna, ja sillä otetaan käyttöön oikeudelliset välineet, joita tarvitaan hyväksyntämenettelyn laajentamiseksi koskemaan kaikkia hyötyajoneuvoluokkia. Menettely on mahdollista saada käyttöön jo vuonna 2007. Yhteisön tyyppihyväksyntä on ollut pakollinen henkilöautoille 1. tammikuuta 1998 ja moottoripyörille ja mopedeille 17. kesäkuuta 1999 alkaen. Edellä mainittujen teknisten näkökohtien lisäksi ehdotettavassa direktiivissä vahvistetaan säännökset, joita tarvitaan uuden "ositetun" sääntelytavan ottamiseksi käyttöön. Jos tämä tapa otetaan käyttöön, voidaan olettaa, että hyvin monimutkaisten säädösten antaminen helpottuisi. Tuoreiden kokemusten mukaan yksityiskohtaisten ja pitkälle kehitettyjen teknisten säännösten sisällyttäminen samaan direktiiviin perussäännösten kanssa voi hidastaa hyväksymismenettelyjä. Koska Euroopan parlamentti ja neuvosto päättävät säädöksen keskeisistä vaatimuksista, ehdotetaan, että komission ja sen apuna toimivan sääntelykomitean [5] tehtäväksi annetaan määritellä yksityiskohtaiset tekniset säännökset ja täytäntöönpanotoimenpiteet. [5] NEUVOSTON PÄÄTÖKSEN 1999/468/EY 5 JA 8 ARTIKLAN MUKAISESTI, EYVL L 184, 17.7.1999, S. 23. 2. OIKEUSPERUSTA Direktiivi on Euroopan yhteisön perustamissopimuksen 95 artiklan mukainen, ja se perustuu täydellisen yhdenmukaistamisen periaatteeseen, jonka tarkoituksena on korvata yhdellä sitovalla yhteisön säännöstöllä ja yhdellä hyväksymismenettelyllä sellaiset kansalliset lait ja menettelyt, jotka voivat muodostaa esteitä tavaroiden vapaalle liikkuvuudelle. 3. TAUSTA Ajoneuvoalan teollistuminen alkoi 1920-luvulla, ja siitä lähtien viranomaiset ovat ottaneet käyttöön kansallisia sääntöjä, joilla on vahvistettu moottoriajoneuvojen rakennestandardeja. Nämä ovat koskeneet pääasiassa käyttöturvallisuusnäkökohtia ja merkinantoa (äänimerkkejä, valoja jne.). Useimmissa suurissa teollisuusmaissa oli tuolloin teollisuutta, joka kykeni enempäänkin kuin tyydyttämään paikalliset tarpeet. Tuolloin oli vallalla protektionismi, eikä yhteisten standardien laatimisesta näyttänyt olevan hyötyä. Päinvastoin - standardien tarkoituksena oli nimenomaan kansallisten taloudellisten etujen suojaaminen. Markkinoiden avautuminen käynnistyi toisen maailmansodan jälkeen, kun tuotantovälineet olivat tuhoutuneet. Rakennestandardien yhdenmukaisuuden puute loi väkisin teknisiä esteitä ajoneuvojen maahantuonnille [6]. Tilanne säilyi tällaisena 1960-luvun lopulle. [6] Tästä on monia esimerkkejä. Vuonna 1958 Genevessä Euroopan talousyhteisön perustajamaat liittyivät ensimmäisten joukossa ensimmäiseen kansainväliseen sopimukseen, jonka tarkoituksena oli laatia kansainväliset säännöt tiettyjen ajoneuvoihin tarkoitettujen osien hyväksymiselle [7]. Sopimuspuolet katsoivat, että osiin kiinnitettyjen hyväksymismerkintöjen, hallitusten myöntämien hyväksyntätodistusten ja riippumattomien testauslaitosten suorittamien tarkastusten vastavuoroinen tunnustaminen oli paras tae sopimusvelvoitteiden täyttämisestä. Tämä sopimus on synnyttänyt yli sata Yhdistyneiden kansakuntien Euroopan talouskomission UN/ECE-sääntöä (UN/ECE Regulations), joiden ansiosta ajoneuvoalalla on edistytty valtavasti. [7] Moottoriajoneuvojen varusteiden ja osien hyväksymisehtojen yhdenmukaistamista ja hyväksymisien vastavuoroista tunnustamista koskeva sopimus, 20. maaliskuuta 1958. Tältä perustalta Euroopan talousyhteisön kuusi perustajajäsentä asettivat tavoitteekseen poistaa asteittain kaikki tekniset esteet jäsenvaltioiden väliseltä kaupankäynniltä kehittämällä Genevessä tehtyyn työhön perustuvan lähestymistavan ja keskittymällä enemmän moottoriajoneuvoihin kuin niiden osiin. Päätavoitteena oli lisätä ajoneuvojen käyttöturvallisuutta, suojata matkustajia kolaritilanteessa ja samalla ottaa huomioon ympäristönäkökohdat. Tarvittava oikeudellinen kehys annettiin helmikuussa 1970 neuvoston direktiivinä 70/156/ETY, joka mahdollisti tarvittavien oikeudellisten välineiden käyttöönoton alan sääntelykehyksen luomiseksi. Tämän prosessin tuloksena julkaistiin kaksi erillistä direktiiviä: direktiivi moottoriajoneuvojen sallitusta melutasosta [8] ja direktiivi moottoriajoneuvojen aiheuttaman ilman pilaantumisen estämiseksi toteutettavista toimenpiteistä [9]. [8] Direktiivi 70/157/ETY, EYVL L 42, 23.2.1970, s. 16. [9] Direktiivi 70/220/ETY, EYVL L 76, 6.4.1970, s. 1. Tämän prosessin osana on nyt annettu yli 50 direktiiviä. Aluksi laissa säädettiin vain yhteisön sääntöjen vapaaehtoisesta täytäntöönpanosta, ja tämä tilanne vallitsi vuoteen 1992 asti, jolloin komissio päätti korvata kansalliset määräykset sitovilla yhteisön säännöillä. Ensimmäinen kohde oli henkilöautoala. Jäsenvaltiot ottivat tämän ajatuksen heti myönteisesti vastaan, sillä ne katsoivat menettelyn tehokkaaksi keinoksi pienentää liikennekuolemien jatkuvasti kasvavaa määrää. Neuvoston direktiivillä 92/53/ETY [10], joka annettiin 18. kesäkuuta 1992, muutettiin perusteellisesti direktiiviä 70/156/ETY ottamalla käyttöön 1. tammikuuta 1996 alkaen pakollinen tyyppihyväksyntä markkinoille tuleville uusille henkilöautotyypeille ja 1. tammikuuta 1998 alkaen aikaisempien kansallisten tyyppihyväksyntien piiriin kuuluville henkilöautoille. [10] EYVL L 225, 10.8.1992, s. 1. Komission direktiivillä 98/14/EY [11], joka annettiin 6. helmikuuta 1998, otettiin käyttöön erityisiä teknisiä säännöksiä, jotka koskevat tiettyjen henkilöautojen tyyppihyväksyntää. Direktiivi mahdollisti myös sen, että kaikki tyyppihyväksyntää varten tarvittava tekninen tieto voitiin konsolidoida yhteen tietokonemuodossa olevaan asiakirjaan, joka oli entistä helppokäyttöisempi ja joka soveltui sekä valmistajien että viranomaisten käyttöön. [11] EYVL L 91, 25.3.1998, s. 1. Uudelleenlaatimisen ensimmäisen vaiheen muodostavalla, 20. joulukuuta 2001 annetulla komission direktiivillä 2001/116/EY vahvistetiin tekniset määräykset, jotka tarvitaan hyötyajoneuvojen tyyppihyväksyntämenettelyä varten. Kuten johdannossa todettiin, tällä ehdotuksella Euroopan parlamentin ja neuvoston direktiiviksi kumotaan direktiivi 70/156/ETY. Tuloksena on entistä johdonmukaisempi ja rakenteeltaan selkeämpi asiakirja, josta on paljon hyötyä valmistajille, jäsenvaltioille ja ehdokasmaille. 4. TOISSIJAISUUSPERIAATE Perustamissopimuksen 5 artiklaan sisältyvät toissijaisuus- ja suhteellisuusperiaatteet on otettu huomioon. Tämän direktiivin tavoite on kaupan esteiden poistaminen yhteisössä soveltamalla moottoriajoneuvoihin ja niiden laitteisiin EY:n tyyppihyväksyntää. Jäsenvaltiot eivät voi riittävällä tavalla saavuttaa tätä tavoitetta ajoneuvoalaa koskevien ehdotettujen toimien laajuuden ja vaikutusten takia, ja se voidaan saavuttaa tehokkaammin yhteisön tasolla. Tässä direktiivissä ei ylitetä sitä, mikä on tarpeen näiden tavoitteiden saavuttamiseksi. 5. SIDOSRYHMIEN OSALLISTUMINEN 5.1. Jäsenvaltioiden kanta Jäsenvaltioiden asiantuntijoille on tiedotettu tämän ehdotuksen sisällöstä komission neuvoa-antavan moottoriajoneuvoja käsittelevän työryhmän MVWG:n kautta (Motor Vehicle Working Group). Tämä ryhmä koostuu jäsenvaltioiden, teollisuuden ja kansalaisjärjestöjen edustajista. Valmistellessaan ehdotustaan komissio otti huomioon tyyppihyväksynnän toimivuutta käsitelleessä OTA-työryhmässä [12] tehdyn työn. Työryhmä osallistui aktiivisesti tämän direktiivin teknisten liitteiden laatimiseen ja teki lukuisia asiaankuuluvia suosituksia artiklojen muokkaamiseksi. Komissio otti suurelta osin huomioon myös tyyppihyväksyntäviranomaisten TAAM-työryhmän [13] työn. Työryhmä huomautti komissiolle monista käytännön tulkintaan liittyvistä kysymyksistä, jotka koskevat nykyisen puitedirektiivin soveltamista. [12] Operationality of Type-Approval. [13] Type-Approval Authorities Meeting, työryhmä, joka on kokoontunut kahdesti vuodessa 1990-luvun alusta lähtien. Kansallisten asiantuntijoiden enemmistö kannattaa ehdotusta. Muutamat asiantuntijat esittivät varauksia siitä, pitäisikö direktiivin soveltamisen hyötyajoneuvojen tyyppihyväksyntään olla vapaaehtoista vaiko pakollista. Eräät asiantuntijat katsoivat, että pakollisuudesta olisi vain äärimmäisen vähän etua tieliikenneturvallisuuden tai ympäristön kannalta mutta se lisäisi valmistajien kustannuksia. Toiset kannattivat direktiivin pakollista täytäntöönpanoa, mutta suosittelivat riittävän pitkää siirtymäaikaa vapaaehtoisen ja pakollisen soveltamisen välille. Joka tapauksessa on hyvä muistaa, että direktiivin 70/156/ETY soveltaminen kaikkiin henkilöautoihin on ollut pakollista vuodesta 1998. 5.2. Vaikutus teollisuuteen Ajoneuvoteollisuuden merkitys on valtava. Seuraavassa taulukossa esitetään pitkän aikavälin määrälliset arviot autoteollisuuden tuotannosta. Länsi-Euroopassa ei ole mitään merkkejä ajoneuvotuotannon kehityksen pysähtymisestä. Hyötyajoneuvojen määrän odotetaan Länsi-Euroopassa lisääntyvän vastaavasti: vuonna 2000 määrä oli 24 829 000, ja vuonna 2014 sen arvioidaan olevan 32 867 000. >TAULUKON PAIKKA> 5.3. Teollisuuden kanta Ajoneuvoteollisuus on ollut mukana käsittelyn alusta alkaen, ja sen panos on ollut tärkeä kehitettäessä monivaiheisia tyyppihyväksyntämenettelyjä. Teollisuus kannattaa yleisesti ottaen komission ehdotusta, kunhan kaikille valmistajille, myös korinvalmistajille, varataan riittävän pitkä siirtymäkausi tyyppihyväksyntävaatimusten noudattamista varten. 6. EHDOTUKSEN PERUSTA JA SISÄLTÖ 6.1. Yleistä Vuodesta 1970 alkaen säädettyjen lakien päätavoitteena on ollut yhtenäismarkkinoiden aikaansaaminen, mutta liikenneturvallisuuskysymykset on aina otettu huomioon, ja lainsäätäjä on pyrkinyt pitävään tieteelliseen ja tekniseen tietoon pohjautuvien rakennestandardien avulla takaamaan, että kaikkien tienkäyttäjien turvallisuus on paras mahdollinen ja samalla varmistamaan, että ympäristöä suojellaan. On luonnollista, että vuoden 1970 puitedirektiivin lähestymistavan päälinjat ovat tallella tässäkin luonnoksessa. Niiden rinnalla on kuitenkin täysin uusia käsitteitä: - Direktiivi perustuu täydelliseen yhdenmukaistamiseen, mikä tarkoittaa sitä, että yhteisön tyyppihyväksyntämenettelyt ovat pakollisia ja korvaavat kansalliset vaatimukset, joiden rinnalla niitä on tähän saakka sovellettu. Siirtymäaika on pitkä, jotta kaikki valmistajat uusilla soveltamisaloilla voivat mukauttaa tuotantonsa uusiin menettelyihin asteittain. - Kuten aikaisemminkin, direktiiviin sisältyy oikeudellisia ja hallinnollisia säännöksiä, jotka koskevat järjestelmien (kuten jarrujen), osien (kuten renkaiden) ja erillisten teknisten yksiköiden (kuten sivusuojien) tyyppihyväksyntää erillisdirektiivien mukaisesti. - Menettelyjen mukaisesti on edelleen mahdollista myöntää tyyppihyväksyntä valmiille ajoneuvolle yhdistämällä sen sisältämien järjestelmien, osien ja teknisten yksiköiden erilliset tyyppihyväksynnät, vaikka osittaiset hyväksynnät olisi annettu eri jäsenvaltioissa. - Sen sijaan, että käytettäisiin erillisiä direktiivejä, valmiin ajoneuvon tyyppihyväksyntä voi perustua vuoden 1958 sopimuksesta johtuviin kansainvälisiin sääntöihin [14], joita pidetään vaihtoehtoisina EU:n direktiiveille, joilla pannaan täytäntöön 27. marraskuuta 1997 tehty neuvoston päätös 97/836/EY. [14] Pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista tehty sopimus. - On otettu käyttöön uusi tyyppihyväksyntämenetelmä - joka tunnetaan monivaiheisena tyyppihyväksyntänä - jotta käytäntö saatettaisiin hyötyajoneuvojen valmistusta vastaavaksi. Sellaiset ajoneuvot, joiden alustan sekä korin kokoaa valmistaja, voidaan tietenkin hyväksyä perinteisellä menettelyllä, kuten nykyisin tehdään henkilöautojen osalta. Monivaiheisessa menettelyssä on yleensä kaksi vaihetta: Ensimmäisessä vaiheessa alkuperäinen valmistaja suorittaa (ohjaamolla varustetun tai ilman ohjaamoa olevan) alustan tyyppihyväksynnän. Alustaan kuuluvat voimanlähde, pyörät, ripustus, jarrut jne. Tässä vaiheessa annetaan EY-tyyppihyväksyntätodistus. Toisessa vaiheessa toinen valmistaja (yleensä korinvalmistaja) kokoaa korin ja toimittaa näin valmistuneen ajoneuvon tyyppihyväksyttäväksi. - Pieninä sarjoina valmistettavat henkilöautot, jotka eivät aikaisemmin kuuluneet yhdenmukaistetun yhteisön tyyppihyväksynnän piiriin, otetaan nyt mukaan yhteisön järjestelmään joustavan menettelyn kautta. Aikaisemmin jäsenvaltioilla oli mahdollisuus harkintansa mukaan myöntää tällaisille ajoneuvoille poikkeuksia, jos ne rekisteröitiin kyseisessä valtiossa. Tämän tilanteen katsottiin olevan sisämarkkinaperiaatteiden vastaisen. Tekniset määräykset laadittiin siksi siten, että sallitut poikkeukset koottiin erillisistä direktiiveistä, jotka tietenkin ovat edelleen voimassa. Tutkimuslaitokset ja hyväksyntäviranomaiset voivat todentaa ajoneuvon vaatimustenmukaisuuden yksinkertaisilla testeillä tai vertaamalla tehtyjä testejä samanlaisten ajoneuvojen testituloksiin tarvitsematta käydä läpi koko tyyppihyväksyntämenettelyä. Näiden joustavien järjestelyjen väärinkäytösten estämiseksi komissio ehdottaa tiukkoja rajoja niiden ajoneuvojen määrälle, joihin näitä säännöksiä voidaan soveltaa. Ehdotettavat määrät on valittu niin, että erikois- ja urheiluautoja tuottavien eurooppalaisten valmistajien tuotantomäärät on selvitetty. - Jotkin jäsenvaltiot ovat kuitenkin pyytäneet saada säilyttää mahdollisuuden hyväksyä hyvin pieniä määriä henkilöautoja yksinkertaistetulla menettelyllä. Siksi on edelleen mahdollista hyväksyä pienet, 50 ajoneuvoa vuodessa käsittävät sarjat puhtaasti kansallisesti, jolloin ajoneuvot siis jäävät hyväksynnän myöntäneen jäsenvaltion alueelle. - Pieniä sarjoja koskevaa eurooppalaista menettelyä voidaan soveltaa hyötyajoneuvoihin samalla tavalla kuin henkilöautoihinkin. Tarvitaan kuitenkin lisää kokemusta täydellisten menettelyjen soveltamisesta ennen päätöksen tekemistä siitä, miten paljon liikkumavaraa voidaan sallia. Hyötyajoneuvojen osalta asiaa käsitellään siksi myöhemmin. Sillä välin jäsenvaltiot voivat jatkaa kansallisten sääntöjen soveltamista rajoitettuun ajoneuvomäärään sen mukaan, mihin luokkaan ajoneuvot kuuluvat. - Komissio on hyväksynyt niiden jäsenvaltioiden kannan, jotka ovat halunneet sisällyttää direktiiviin yksittäisten ajoneuvojen hyväksynnän yksittäishyväksyntämenettelyllä. Käytännön järjestelyt vahvistetaan erillisessä liitteessä tavanomaisten osapuolien kuulemisen jälkeen. Tätä menettelyä voidaan soveltaa myös ajoneuvojen monivaiheiseen hyväksyntään. Tämän direktiivin periaatteiden noudattaminen yksinkertaistaa merkittävästi valmistajien tyyppihyväksyntätoimia. Ajoneuvo tarvitsee tyyppihyväksyä vain yhdessä jäsenvaltiossa, ja sen jälkeen kaikki samaa tyyppiä olevat ajoneuvot voidaan rekisteröidä missä tahansa jäsenvaltiossa pelkästään vaatimustenmukaisuustodistuksen perusteella. Henkilöautoista saadut kokemukset näyttävät osoittavan, että näiden toimien avoimuus on taattu myös hyötyajoneuvojen osalta. Säädökseen sisältyy turvalausekkeita, joiden nojalla jäsenvaltiot voivat tyyppihyväksyntä- tai rekisteröintihetkellä kieltäytyä hyväksymästä ajoneuvoja, jotka voivat olla vaarallisia tieliikenneturvallisuuden kannalta, vaikka ne täyttäisivätkin kaikkien sovellettavien direktiivien vaatimukset. Tämä periaate on laajennettu koskemaan myös ympäristönäkökohtia. Tyyppihyväksyntämenettely perustuu moottoriajoneuvojen valmistuksen kulkuun. Valmistajan, jolla on tyyppihyväksyntätodistus, on annettava jokaiselle valmistetulle ajoneuvolle vaatimustenmukaisuustodistus, jossa taataan, että ajoneuvo vastaa tyyppihyväksyttyä tyyppiä. Monivaiheisessa valmistuksessa kunkin osallistuvan valmistajan on täytettävä omaa vaihettaan vastaava osa todistuksesta. Yksi tyyppihyväksyntäjärjestelmän keskeisistä piirteistä on lisäksi varmuus siitä, että valmistajalla on pysyvä järjestelmä tuotannon vaatimustenmukaisuuden valvomiseksi. Kunkin tyyppihyväksyntäprosessiin osallistuvan viranomaisen on säännöllisesti varmennettava, että valmistaja on noudattanut velvoitteitaan ja suorittanut tarkastukset ja ryhtynyt korjaaviin toimenpiteisiin, mikäli puutteita on havaittu. 6.2. Ehdotuksen sisältö 6.2.1. Yleiset hallinnolliset säännökset (I-VII luku) Direktiiviehdotuksen 1-18 artiklassa vahvistetaan tyyppihyväksyntäprosessiin liittyvät yleiset säännökset, jotka koskevat esimerkiksi hakemusten jättämistä, hakemusten muuttamista ja tyyppihyväksynnän myöntämistä tai epäämistä jäsenvaltioissa kaikkien hyväksyntien tai ajoneuvoluokkien osalta. Säännökset kattavat ajoneuvojen käyttöönoton ja rekisteröinnin. Tässä yhteydessä on katsottu tarpeelliseksi ottaa huomioon se, että vaikka ajoneuvo on kaikkien niiden direktiivien mukainen, jotka olivat voimassa sen valmistusaikana, voi olla, että ajoneuvoa ei rekisteröidä ennen tiukempien vaatimusten voimaantuloa. Ehdotuksen 26 artiklassa tarkoitettu menettely sallii rajoitetun ajoneuvomäärän rekisteröinnin. Tämä määrä voidaan laskea tiettynä prosenttiosuutena edellisen vuoden rekisteröintimääristä tai se voidaan rajoittaa ajoneuvoihin, jotka on valmistettu tietyn ajan kuluessa ennen tiukempien vaatimusten voimaantuloa. Erityistä huomiota on kiinnitetty vaatimustenmukaisuustodistusta koskevaan 17 artiklaan. Tämä todistus on yksi järjestelmän kulmakiviä. Sen avulla rekisteröinnistä vastaava viranomainen voi ennen ajoneuvon käyttöönottoa varmentaa, että jokainen ajoneuvo vastaa Euroopan yhteisössä voimassa olevia oikeudellisia vaatimuksia. 6.2.2. Tuotannon vaatimustenmukaisuus (11 artikla ja liite X) Yhteisön tyyppihyväksyntäjärjestelmän perusperiaatteena on, että toimivaltainen viranomainen hyväksyy ajoneuvon tai osan tyypin sen jälkeen, kun toimivaltainen ja riippumaton tutkimuslaitos on varmentanut ja testannut edustavan prototyypin. Kokonaisuutenaan järjestelmä on uskottava vain, jos valmistaja voi osoittaa viranomaisille, että se valmistaa jokaisen yksittäisen ajoneuvon tai osan hyväksytyn tyypin mukaisesti. Vaatimustenmukaisuustodistus tai hyväksyntämerkki on selkeä osoitus vaatimustenmukaisuudesta, mutta säännölliset tarkastukset valmistustiloissa ovat kuitenkin määräävä tekijä, joka takaa luottamuksen järjestelmää kohtaan. Noudatettavassa menettelyssä hyväksyntäviranomaisten on "katselmoitava" valmistaja seuraavassa määriteltyjen menettelyiden mukaisesti. Toimenpiteitä on kahta tyyppiä: - Ennen kuin toimivaltainen viranomainen voi myöntää tyyppihyväksynnän, sen on varmistettava, että valmistajalla on käytössä sisäinen seurantajärjestelmä, jonka avulla se voi havaita vaatimustenmukaisuuden puutteet ja ryhtyä tarvittaviin toimenpiteisiin niiden korjaamiseksi. Toimivaltainen viranomainen valtuuttaa pätevän tutkimuslaitoksen suorittamaan valmistajan käyttämän järjestelmän ensimmäisen arvioinnin. - Toimivaltainen viranomainen tai sen valtuuttama tutkimuslaitos seuraa koko tuotantoprosessin ajan valmistajan toimintaa sen varmistamiseksi, että kukin ajoneuvo tai osa on hyväksytyn tyypin mukainen. Tarvittaessa viranomainen voi ottaa näyteajoneuvon tai -osan tutkittavakseen, jos se katsoo, että valmistajan suorittamat testit eivät anna riittäviä takeita. 6.2.3. Uutta tekniikkaa ja uusia ratkaisuja koskevat poikkeukset (VIII luku) On yleisesti tunnettua, että ajoneuvoteollisuus on yksi innovatiivisimmista aloista. Uusia teknisiä ratkaisuja tuodaan joskus markkinoille paljon ennen kuin lainsäädäntö on voitu mukauttaa uuteen tilanteeseen. Joidenkin ajoneuvotyyppien osalta on jopa mahdotonta noudattaa kaikkia yhteisön sääntöjä tiettyjen innovatiivisten piirteiden takia. Siksi tällaisten erityistarpeiden vuoksi on mahdollista poiketa puitedirektiivin ja erillisdirektiivien säännöksistä, jos komissio jäsenvaltioiden asiantuntijoista koostuvan teknisen komitean avustamana hyväksyy poikkeukset. Uuden tekniikan tai uusien ratkaisujen käyttöönoton nopeuttamiseksi tyyppihyväksyntäviranomainen voi kuitenkin myöntää väliaikaisen EY-tyyppihyväksynnän tarvitsematta odottaa päätöstä, jos hyväksyntä on voimassa vain sen jäsenvaltion alueella, jossa kyseiset ajoneuvot tuodaan markkinoille. Myöhemmin, kun poikkeus hyväksytään yhteisön tasolla, EY-tyyppihyväksynnän voimassaolo laajennetaan normaaliksi. 6.2.4. Pieninä sarjoina valmistetut ajoneuvot (IX luku) Pieninä sarjoina valmistetut henkilöautot voidaan tyyppihyväksyä yhteisön tasolla heti, kun direktiivi on tullut voimaan. Asiaa koskevassa liitteessä vahvistetaan kaikki sallittavat poikkeukset. Pieniä sarjoja koskeva eurooppalainen menettely perustuu hallinnolliseen yksinkertaistamiseen - ei turvallisuutta tai ympäristöä koskevien vaatimusten lieventämiseen. Valmistaja voi rajoitetun määrän osalta osoittaa säädöksen vaatimusten noudattamisen esittämällä todentavat tiedot tai testiraportit itse, jos hyväksyntäviranomainen antaa tähän suostumuksensa. Viranomainen voi päättää testauksen antamisesta oman teknisen tutkimuslaitoksensa tehtäväksi. Samanlaisia menettelyjä otetaan myöhemmin käyttöön muiden ajoneuvoluokkien osalta. Koska koko ajoneuvon EY-tyyppihyväksyntää on sovellettu vain henkilöautoihin, toistaiseksi käytettävissä oleva asiantuntemus liittyy vain näihin ajoneuvoihin. Pieninä sarjoina valmistettavat muiden luokkien ajoneuvot kuuluvat siksi edelleen yhdenmukaistamattoman menettelyn piiriin. Jäsenvaltiot voivat harkintansa mukaan myöntää poikkeuksia normaalista menettelystä sellaisille henkilöautoille, joita valmistetaan hyvin pieniä määriä (enintään 50 ajoneuvoa vuodessa). Tällöin hyväksyntä on voimassa vain sen myöntäneen jäsenvaltion alueella. 6.2.5. Yksittäiset hyväksynnät (X luku) Samaan tapaan kuin pienten sarjojen osalta, hallinnollisissa säännöksissä myönnetään poikkeus, jonka mukaan on mahdollista hyväksyä ajoneuvoja yksittäin. Tarkoituksena on kuitenkin kehittää asianmukaiset säännöt yhteisön tasolla, joten tällainen hyväksyntä on edelleenkin voimassa vain sen myöntäneen jäsenvaltion alueella. Jäsenvaltioiden säännökset yhdenmukaistetaan myöhemmin näiden ajoneuvojen vapaan liikkuvuuden mahdollistamiseksi. Lähes 95 prosenttia luokkien N2 ja N3 hyötyajoneuvoista myydään tieliikenteenharjoittajille alusta-ohjaamoyhdistelminä. Nämä keskeneräiset ajoneuvot on rakennettava valmiiksi lisäämällä alustalle korirakenne ja paljon muita varusteita, kuten sivusuojia, roiskeenestolaitteita jne. Tällöin on käytettävä monivaiheista hyväksyntämenettelyä. Hyötyajoneuvomarkkinoiden luonteenomainen piirre on se, että korirakenteet ja varusteet tehdään liikenteenharjoittajan tarpeiden mukaisesti. Siksi valmistusta ei voida ennakoida samalla tavalla kuin henkilöautojen kohdalla. Jotta nämä erityispiirteet voitaisiin ottaa huomioon, yksittäistä hyväksyntämenettelyä on voitava hyödyntää monivaiheisessa hyväksyntäjärjestelmässä, jotta saavutettaisiin tarvittava joustavuus ja vältettäisiin viivästykset ja ylimääräiset kustannukset korinrakennusvaiheessa. 6.2.6. Vaatimustenmukaisuuden puutteet ja päätöksistä ilmoittaminen (XII luku) Kuten jo todettiin, tyyppihyväksyntäjärjestelmä on kokonaisuutena uskottava vain, jos valmistaja voi osoittaa viranomaisille, että se valmistaa jokaisen yksittäisen ajoneuvon tai osan hyväksytyn tyypin mukaisesti. Vaatimustenmukaisuuden valvontasuunnitelmien ensitarkastuksen ja säännölliset katselmukset tekee hyväksyntäviranomainen tai sen valtuuttama elin. 28 ja 29 artiklassa määritellään tapaukset, joissa hyväksytyn tyypin noudattaminen on puutteellista, sekä toimenpiteet vaatimustenmukaisuuden palauttamiseksi, ja 29 artiklassa säädetään, miten 28 artiklan soveltamiseksi tehdyistä päätöksistä on ilmoitettava. 6.2.7. Vastaavien sääntöjen hyväksyntä (XIII luku) Yhteisön tyyppihyväksyntä perustuu pääasiassa niiden yli 50 erillisdirektiivin noudattamiseen, jotka on annettu vuodesta 1970. Tarkoituksena kuitenkin on, että tyyppihyväksyntä olisi mahdollista yhteisön ja muiden kuin jäsenvaltioiden välisten monen- tai kahdenvälisten sopimusten nojalla vastaavina pidettävien sääntöjen perusteella. Nämä säännöt ovat osa yhteisön ulkomaankauppapolitiikkaa. Kun tätä ehdotusta laadittiin, komissio pohti perusteellisesti Genevessä meneillään olevan työn vaikutuksia sen omiin lainsäädäntötoimiin sen jälkeen, kun yhteisö 27. marraskuuta 1997 liittyi Yhdistyneiden Kansakuntien tarkistettuun vuoden 1958 sopimukseen [15]. Siksi komissio päätti hyväksyä ilman jatkotoimia kaikki muutokset Geneven sääntöihin, joiden osapuolena yhteisö on, teknisen komitean annettua lausuntonsa. [15] Neuvoston päätös, 27. marraskuuta 1997, EYVL L 346, 17.12.1997, s. 78. Vastaavasti kun Euroopan yhteisö liittyy uuteen Yhdistyneiden Kansakuntien Euroopan talouskomission UN/ECE:n sääntöön, ja jos neuvosto päätöksessään antaa komissiolle valtuutuksensa, komissio voi kuultuaan jäsenvaltioita ja ilmoitettuaan asiasta Euroopan parlamentille liittää kyseisen säännön niiden sääntelytoimenpiteiden luetteloon, jotka vaaditaan tyyppihyväksyntähetkellä, yksinkertaisesti ilmoittamalla ajoneuvoluokan ja soveltamispäivämäärän. Tätä tarkoitusta varten liitteeseen IV lisätään kolmas osa, joka on päivitettävä säännöllisesti. 6.2.8. Teknisen tiedon tarjoaminen (XIV luku) Useissa erillisdirektiiveissä suositellaan, että valmistajan pitäisi toimittaa tietoja turvalaitteiden, kuten lastenistuinten, toiminnasta. Komissio katsoo, että valmistajan velvoitteiden luonne on tarpeen määritellä puitedirektiivissä. On myös tärkeää, että yleisölle tarkoitetut tiedot eivät poikkea erillisdirektiivien säännöksistä. Mainonnassa on esiintynyt tapauksia, joissa kuluttajan päätökseen voimakkaasti vaikuttavia tietoja on esitetty tarkoitushakuisesti niin, että ne ovat voineet johtaa kuluttajia harhaan ajoneuvon hankinnan yhteydessä. Kokemus on osoittanut, että muiden kuin alkuperäisosien valmistajilla on joskus ylipääsemättömiä vaikeuksia koota kaikkia tarvittavia teknisiä tietoja jälkimarkkinoille tarkoitettujen osien tai erillisten teknisten yksiköiden suunnittelemiseksi. Siksi 35 artiklassa säädetään näiden valmistajien mahdollisuudesta saada käyttöönsä teknisiä tietoja, mukaan luettuna ajoneuvonvalmistajien piirustukset. Saanti rajoittuu niihin tietoihin, joita tarvitaan, jotta osat voidaan tyyppihyväksyä asianomaisten erillisdirektiivien mukaisesti. 6.2.9. Täytäntöönpanotoimenpiteet ja direktiivin muuttaminen - komiteamenettely (XV luku) Direktiivissä säädetään, että komissio toteuttaa toimenpiteet Euroopan parlamentin ja neuvoston direktiivin täytäntöön panemiseksi, mitä varten se on saanut toimivallan perustamissopimuksen 211 artiklan nojalla. Tarvittaessa on mahdollista muuttaa minkä tahansa viittauksia puitedirektiiviin sisältävän direktiivin teknisiä liitteitä tieteellisen ja teknisen tiedon lisääntymisen mukaisesti niiden sopeuttamiseksi uusiin tilanteisiin. Autoteollisuus on yksi kaikkein innovatiivisimmista aloista, ja on tärkeätä, että tyyppihyväksyntää koskevia säännöksiä voidaan muuttaa nopeasti silloin, kun se on käyttäjien edun mukaista. Noudatettava menettely on yhdenmukainen neuvoston päätöksen 1999/468/EY [16] kanssa, jossa säädetään jäsenvaltioiden asiantuntijoista koostuvalta tekniseltä komitealta saatavasta avusta. [16] EYVL L 184, 17.7.1999, s. 23. 6.2.10. Hyväksyntäviranomaisten ja tutkimuslaitosten ilmoittaminen (XVI luku) Tyyppihyväksyntäjärjestelmää kohtaan tunnetun luottamuksen perustana on toimivaltaisten viranomaisten puolueettomuuden lisäksi tutkimuslaitosten riippumattomuus ja asiantuntemus. Siksi jäsenvaltiot voivat antaa tyyppihyväksyntään liittyvät testaukset ja tarkastukset vain sellaisten elinten tehtäväksi, joilla on tarvittava ammattitaitoinen henkilöstö ja soveltuvat laitteet. Laatujärjestelmien arvioinnit ja tuotannon vaatimustenmukaisuuden varmistamiseksi välttämättömät tarkastukset annetaan samoin vain sellaisten elinten tehtäväksi, jotka ovat erikoistuneet laatujärjestelmien tarkastamiseen ja arviointiin. Vertailukohtina käytetään EN- ja ISO-standardeja. Direktiivin mukaan nämä elimet ilmoitetaan virallisesti komission lisäksi myös jäsenvaltioille prosessin avoimuuden varmistamiseksi. Valmistajat eivät itse saa tehdä tyyppihyväksyntätestejä. Tämä sallitaan vain hyvin harvoissa tapauksissa, joissa esimerkiksi tarvitaan hyvin kalliita testauslaitteistoja tai joissa on suoritettava kestävyys- tai elinikätestejä. Tällaisissa hyvin harvinaisissa tapauksissa valmistaja saa laatia testausraportin toimivaltaisen viranomaisen valvonnassa. Tutkimuslaitokset voivat tehdä testejä valmistajan tiloissa esimerkiksi silloin, kun jarrutuskokeissa tarvitaan useiden kilometrien mittaisia testiratoja. Tällaisia testejä suorittavien tutkimuslaitosten on noudatettava asianomaisia kansainvälisiä standardeja. 6.2.11. Siirtymäsäännökset, täytäntöönpano, voimaantulo (XVII luku) Jotta varmistettaisiin, että direktiivi täyttää täysin tehtävänsä, komissio ehdottaa, että sen säännökset saatetaan osaksi kansallista lainsäädäntöä jäsenvaltioissa 12 kuukauden kuluessa sen antamisesta ja että direktiivi pannaan täytäntöön tuosta päivämäärästä alkaen. Tyyppihyväksyntä on edelleen pakollinen henkilöautoille, ja siitä tulee asteittain pakollinen myös muille ajoneuvoluokille. Sellaisia tapauksia varten, joissa tyyppihyväksyntä voidaan myöntää kansallisesti, ehdotukseen on sisällytetty siirtymäsäännöksiä, joiden ansiosta jäsenvaltiot voivat täyttää velvollisuutensa. Alan teollisuuden toivomusten mukaisesti tyyppihyväksyntämenettelyjä koskevat säännökset pannaan ensin vapaaehtoisesti täytäntöön heti, kun jäsenvaltiot ovat saattaneet direktiivin osaksi kansallista lainsäädäntöään. Tyyppihyväksyntä on tarkoitus panna täytäntöön pakollisena 1. tammikuuta 2007 lähtien asteittain niin, että siirtymäaika on tarpeeksi pitkä, jottei viranomaisille tule liikaa tyyppihyväksyntähakemuksia samanaikaisesti. Jotta ala ehtisi mukauttaa tuotantonsa uusien vaatimusten mukaiseksi, säädetään kahden vuoden siirtymäajasta, joka on tavanomainen tällä alalla. Aikatauluehdotus eri ajoneuvoluokkia varten: >TAULUKON PAIKKA> 6.3. Liitteet 6.3.1. Yleistä Liitteet on otettu direktiivistä 2001/116/EY, joka on saatu konsolidoimalla direktiiviin 70/156/ETY ajan myötä tehdyt muutokset. Liitteitä on myös hieman muutettu, jotta ne vastaisivat hiljattain lisättyjä artikloita. Nämä muutokset on merkitty, jotta ne olisi helpompi tunnistaa. Tämän lisäksi on lisätty kolme uutta liitettä. - Liite XVI, johon sisältyy tyyppihyväksyntämenettelyn täytäntöönpanoaikataulu kaikkien ajoneuvoluokkien osalta. - Liite XVII, jossa annetaan tarvittavat yhteydet kumottavien direktiivien, sen päivämäärän, jona ne on saatettu osaksi kansallista lainsäädäntöä, sekä tämän direktiivin välille. - Liite XVIII, jossa on vastaavuustaulukko direktiivin 70/156/ETY, sellaisena kuin se on konsolidoituna direktiivillä 92/53/EY ja muutettuna direktiivillä 98/14/EY, aiempiin artikloihin nähden. Lisäksi on kolme uutta lisäystä, joissa täsmennetään liitteen IV, liitteen VI ja liitteen VII vaikutus. Liitettä IV koskevaan lisäykseen sisältyvät EY-tyyppihyväksynnän vaatimukset pieninä sarjoina valmistettaville M1-luokan ajoneuvoille. Toinen lisäys koskee liitettä VI ja se koostuu niiden erillisdirektiivien ja UN/ECE-sääntöjen luettelosta, joiden mukainen ajoneuvo on. Kolmas lisäys taas koskee EY-tyyppihyväksyntämerkin mallia, jota ei ole koskaan aiemmin liitetty puitedirektiiviin, vaikka se sisältyy jo joihinkin erillisdirektiiveihin. 6.3.2. Liitteet I ja III Liitteeseen I on koottu kaikki liitteessä IV lueteltuihin 56 erillisdirektiiviin sisältyvät tiedot. Se on myös täydellinen tietoluettelo ajoneuvon tyyppihyväksyntää varten. Saadakseen koko ajoneuvon tyyppihyväksynnän valmistajan on toimitettava hyväksyntäviranomaiselle soveltuva osa tästä täydellisestä luettelosta, jos valmistaja ei halua hankkia hyväksyntää kaikkien liitteessä IV lueteltujen erillisdirektiivien mukaisesti. Liitteeseen III taas sisältyvät ne tiedot, joita ajoneuvon tyyppihyväksyntä edellyttää, kun kaikki järjestelmähyväksynnät ovat saatavilla. On huomattava, että täydelliset hyväksyntäasiakirjat on tarkoitus toimittaa jäsenvaltioiden kaikille hyväksyntäviranomaisille EY-tyyppihyväksyntätodistuksen liitteenä riippumatta siitä, minkä hyväksyntämenettelyn valmistaja on valinnut (asteittainen, yksivaiheinen tai yhdistetty). 6.3.3. Liite II Liitteessä II on kaikki määritelmät, joita tarvitaan ajoneuvon tyyppihyväksynnän yhteydessä. Siihen sisältyvät yleiset ajoneuvoluokkien määritelmät (jotka ovat samanlaiset kuin vuoden 1958 UN/ECE-sopimuksessa) ja EY-lainsäädännön edellyttämät tarkemmat määritelmät. Uuden ajoneuvotyypin määrittelyssä käytettävät olennaiset seikat kuvataan osassa B, jonka avulla valmistajat ja tyyppihyväksyntäviranomaiset voivat aukottomasti määrittää, milloin ajoneuvotyypille on myönnettävä uusi hyväksyntä. Osassa C annetaan korityypin määrittelyt, joita tarvitaan luokitettaessa ajoneuvoja niiden rakennepiirteiden tai istumajärjestelyjen osalta. 6.3.4. Liitteet IV ja XI Liitteeseen IV sisältyy kattava luettelo tyyppihyväksynnän myöntämisehdoista kaikkien ajoneuvoluokkien osalta. Se jakautuu kolmeen osaan. - Osa I koskee itse ajoneuvon hyväksyntää ja sisältää luettelon 56:sta pakollisesta erillisdirektiivistä, joiden ala vaihtelee jarruista pakokaasupäästöihin. Näistä erillisdirektiiveistä 48 koskee M1-luokan ajoneuvoja, 41 N1-luokan ajoneuvoja, 43 N2-luokan ajoneuvoja ja 21 O4-luokan ajoneuvoja. - Osa II on luettelo niistä UN/ECE-säännöistä, joihin yhteisö on liittynyt Yhdistyneiden Kansakuntien Euroopan talouskomission sopimuspuolena ja joista on vastaava EY-direktiivi. Osa III kattaa vastaavasti säännöt, joista ei ole vastaavaa direktiiviä. Liitteessä IV on nyt uusi lisäys, jossa annetaan erityisvaatimukset pieninä sarjoina valmistettujen, M1-luokkaan kuuluvien ajoneuvojen tyyppihyväksynnälle. Säännöksiä annetaan neljästä päätöstasosta: esim. täysi EY-vaatimusten mukaisuus (kohta X), valmistajalle annettava lupa osoittaa, että ajoneuvotyyppi täyttää direktiivin keskeiset säännökset (kohta C) jne. Kuten liitteessä IV myös liitteessä XI säädetään erityisvaatimuksista, jotka koskevat erikoisajoneuvoja. Liitteen neljään lisäykseen sisältyvät kaikki muunnokset, jotka ovat sallittuja liitteessä IV annettuun täydelliseen luetteloon nähden. Kyseiset ajoneuvotyypit ovat matkailuautot, ambulanssit, ruumisautot, panssariajoneuvot, erikoiskäyttöön tarkoitetut ajoneuvot ja ajoneuvonosturit. 6.3.5. Liitteet V ja XIV Liite V on eräänlainen käsikirja, jossa annetaan hyväksyntäviranomaisille ohjeita koko ajoneuvon tyyppihyväksyntäprosessin hallinnasta, kun kyseessä on täydellinen ajoneuvo. Liite XIV on vastaava käsikirja monivaiheista hyväksymismenettelyä varten. 6.3.6. Liitteet VI, VIII ja IX Liitteessä VI annetaan malli käytettävästä EY-tyyppihyväksyntätodistuksesta. Kun viranomaiset myöntävät omalle kansalliselle alueelleen rajattuja hyväksyntiä, on käytettävä samaa todistusmallia, lukuun ottamatta otsikkoa, johon ei saa sisältyä mainintaa 'EY-tyyppihyväksyntätodistus'. Liitteessä VI on nyt lisäys, joka osoittaa muutokset niihin direktiiveihin tai asetuksiin, joiden mukainen ajoneuvo on, jos valmistaja ei hae täydellisiä järjestelmähyväksyntiä. Liitteessä VIII on tiivistelmätaulukko, joka osoittaa EY-tyyppihyväksynnän saaneen ajoneuvon ympäristöominaisuudet. Liitteessä IX taas annetaan erilaiset vaatimustenmukaisuustodistuksen mallit ajoneuvoluokittain. 6.3.7. Liite VII Tässä liitteessä annetaan tyyppihyväksyntäviranomaisille kaikki tarvittavat tiedot hyväksyntänumerointijärjestelmän täytäntöönpanosta. 6.3.8. Liite X Liite X on kolmiosainen, ja siinä kuvataan menettelyt, joita noudatetaan tutkittaessa tuotannon vaatimustenmukaisuutta. Osassa 1 kuvataan alustavaan arviointiin käytettävä menettely, jolla pyritään varmistamaan, että valmistajalla on käytössä tuotannon vaatimustenmukaisuutta koskevat valvontajärjestelmät kaikissa tuotantolaitoksissa ennen EY-tyyppihyväksynnän hakemista. Osassa 2 on säännöksiä tuotteen vaatimustenmukaisuutta koskevista järjestelyistä, joilla varmistetaan, että valmistaja todellisuudessa valvoo tuotantoa tehokkaasti. Osassa 3 kuvataan jatkuvat varmistusjärjestelyt ja annetaan säännöksiä toistuvista tarkastuksista, joilla toimivaltaisen viranomaisen on varmistettava, että valmistaja jatkaa valvontaa sopimuksen mukaisesti. 6.3.9. Liite XII Tässä liitteessä annetaan sallitut määrät pieninä sarjoina valmistettaville ajoneuvoille ja sarjan viimeisten ajoneuvojen rekisteröinnille. Sarjan viimeiset ajoneuvot ovat ajoneuvoja, jotka ovat varastossa uusien vaatimusten voimaantuloaikana ja joita ei voida muuttaa näiden uusien vaatimusten mukaisiksi. 6.3.10. Liitteet XIII ja XV Liitteessä XIII annetaan mallilomake, jota käytetään jäsenvaltioiden välillä tietojen siirtämisen järjestelmille, osille ja erillisille teknisille yksiköille kussakin jäsenvaltioissa myönnetyistä hyväksynnistä. Liitteessä XV on mallitodistus, jota käytetään, kun kyseessä on monivaiheinen hyväksyntä, jossa perusajoneuvo ei ole saanut koko ajoneuvon EY-hyväksyntää. 6.3.11. Liite XVI Tähän uuteen liitteeseen sisältyy EY-tyyppihyväksyntämenettelyn toteuttamisaikataulu: - Ensimmäinen sarake koskee vapaaehtoista soveltamista 12 kuukautta direktiiviehdotuksen hyväksymispäivän jälkeen. - Toinen sarake koskee pakollista soveltamista uusiin ajoneuvotyyppeihin. - Kolmas sarake koskee soveltamista nykyisiin ajoneuvotyyppeihin, ja siinä otetaan huomioon kahden vuoden siirtymäaika, jonka kuluessa teollisuus voi sopeuttaa tuotantonsa uusiin vaatimuksiin. 7. PÄÄTELMÄT Komissio katsoo, että sen ehdottama uusi direktiivi selkeyttää voimassa olevia hallinnollisia säännöksiä ja määräyksiä kaikkien sidosryhmien (kuten valmistajien, jäsenvaltioiden, ehdokasmaiden, hyväksyntäviranomaisten ja tutkimuslaitosten) kannalta ja tekee yhteisön tyyppihyväksynnästä toimivan kaikkiin luokkiin kuuluvia ajoneuvoja ja niiden osia varten. Lisäksi direktiivin soveltamisalan laajentamisella hyötyajoneuvoihin edistetään selkeästi sisämarkkinoiden toteutumista alalla, jolla kolme suurinta talousmahtia [17] tuottaa 40 miljoonaa ajoneuvoa vuodessa (joista yli 40 prosenttia valmistetaan yksin Länsi-Euroopassa) ja jolla ei ole näkyvissä mitään merkkejä hidastumisesta. [17] Länsi-Eurooppa, Pohjois-Amerikka ja Japani. Kansallisten hyväksyntämenettelyiden korvaaminen yhdenmukaistettuihin teknisiin vaatimuksiin perustuvalla yhteisön järjestelmällä epäilemättä nopeuttaa ja yksinkertaistaa kaikkia ajoneuvon rekisteröintiä edeltäviä hallinnollisia muodollisuuksia. Komissio uskoo myös, että kun pieninä sarjoina valmistettavia ajoneuvoja (aluksi henkilöautoja) koskevat vaatimukset yhdenmukaistetaan, pienet valmistajat voivat päästä yhtenäismarkkinoille, ja saavutetaan turvallisuustaso, joka vastaa aikaisempaa tasoa tai jopa ylittää sen. Lopuksi komissio katsoo, että ehdotetun "ositetun" lähestymistavan käyttöönotto sääntelyssä helpottaa tulevan lainsäädännön antamista ajoneuvoalalla. 70/156/ETY (mukautettu) Ehdotus: EUROOPAN PARLAMENTIN JA NEUVOSTON DIREKTIIVI moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksynnästä (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen [18], [18] EYVL C , ottavat huomioon Euroopan talous- ja sosiaalikomitean lausunnon [19], [19] EYVL No C 48, 16.4.1969, s. 14. noudattavat perustamissopimuksen 251 artiklassa määrättyä menettelyä [20], [20] EYVL C sekä katsovat seuraavaa: uusi (1) Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annettua neuvoston direktiiviä 70/156/ETY [21] on muutettu useita kertoja. Koska lisämuutoksia on tehtävä, kyseinen direktiivi olisi selvyyden vuoksi laadittava uudelleen. [21] EYVL L 42, 23.2.1970, s. 1. Direktiivi sellaisena kuin se on viimeksi muutettuna komission direktiivillä 2001/116/EY (EYVL L 18, 21.1.2002, s. 1). (2) Yhteisön sisämarkkinoiden luomisen ja niiden toiminnan vuoksi on syytä korvata jäsenvaltioiden hyväksymisjärjestelmät yhteisön hyväksymismenettelyllä, joka perustuu täydellisen yhdenmukaistamisen periaatteeseen. (3) Järjestelmiin, osiin, erillisiin teknisiin yksiköihin ja ajoneuvoihin sovellettavat tekniset vaatimukset olisi yhdenmukaistettava ja määritettävä erillisdirektiiveissä. Näillä direktiiveillä olisi ensisijaisesti pyrittävä varmistamaan liikenneturvallisuuden, terveyden suojelun, ympäristönsuojelun, energiatehokkuuden ja luvattoman käytön estämisen korkea taso. (4) Direktiivissä 92/53/ETY [22] rajattiin koko ajoneuvoa koskeva eurooppalainen tyyppihyväksyntämenettely M1-ajoneuvoluokkaan, mutta sisämarkkinoiden valmiiksi saamiseksi ja niiden oikean toiminnan takaamiseksi tämän direktiivin soveltamisalaan olisi sisällytettävä kaikki ajoneuvoluokat, jolloin valmistajat voivat eurooppalaisen tyyppihyväksynnän ansiosta hyötyä sisämarkkinoista. [22] EYVL L 225, 10.8.1992, s. 1. (5) Jotta valmistajat voisivat sopeutua uusiin yhdenmukaisiin menettelyihin, on annettava riittävä siirtymäaika, jonka jälkeen koko ajoneuvoa koskeva eurooppalainen tyyppihyväksyntä tulee pakolliseksi muihin kuin M1-luokkaan kuuluville yhdessä vaiheessa rakennetuille ajoneuvoille. Muihin kuin M1-luokkaan kuuluvat ajoneuvot, jotka edellyttävät monivaiheista hyväksyntää, tarvitsevat pidemmän siirtymäajan, koska menettelyyn osallistuu korinrakentajia, joiden on hankittava alalta riittävästi kokemusta, jotta tarvittavat menettelyt voidaan toteuttaa onnistuneesti. (6) Valmistajat, jotka tuottavat ajoneuvoja pieninä sarjoina, ovat tähän asti jääneet osittain sisämarkkinaetujen ulkopuolelle. Kokemus on osoittanut, että liikenneturvallisuutta ja ympäristönsuojelua voitaisiin huomattavasti kohentaa, jos pienisarjaiset ajoneuvot liitettäisiin täysin koko ajoneuvoa koskevaan eurooppalaiseen tyyppihyväksyntäjärjestelmään M1-luokasta alkaen. (7) Väärinkäytösten estämiseksi pieninä sarjoina valmistettavia ajoneuvoja mahdollisesti koskevat yksinkertaistetut menettelyt olisi rajattava tapauksiin, joissa tuotanto on hyvin vähäistä; käsite 'pieni sarja' onkin tämän vuoksi määriteltävä entistä tarkemmin valmistettujen ajoneuvojen lukumääränä. (8) Jotta monivaiheinen hyväksyntäjärjestelmä olisi riittävän joustava, on tärkeää antaa säännöksiä, jotka mahdollistavat ajoneuvojen hyväksymisen yksittäistapauksittain; jäsenvaltioiden olisi kuitenkin edelleen voitava myöntää yksittäisiä hyväksyntiä kansallisten sääntöjensä mukaisesti siihen asti, kunnes yhdenmukaiset ja tarkat yhteisön säännökset on annettu. (9) Jäsenvaltioiden olisi voitava myöntää ajoneuvojen kansallisia tyyppihyväksyntiä siihen asti, kunnes koko ajoneuvoa koskevia eurooppalaisia tyyppihyväksyntämenettelyjä aletaan soveltaa muihin kuin M1-luokan ajoneuvoihin, ja tätä varten olisi annettava siirtymäsäännöksiä. (10) Yhteisö on 27 päivänä marraskuuta 1997 tehdyllä neuvoston päätöksellä [23] liittynyt Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti myönnettyjen hyväksymisien vastavuoroista tunnustamista koskevista ehdoista, eli "tarkistettuun vuoden 1958 sopimukseen". Näin olleen uudet UN/ECE-säännöt, joihin yhteisö kyseisen päätöksen soveltamisen kautta liittyy, ja muutokset tällaisiin UN/ECE-sääntöihin, joihin yhteisö on jo liittynyt, olisi sisällytettävä eurooppalaiseen ajoneuvojen tyyppihyväksyntämenettelyyn joko vaihtoehtoina erillisdirektiiveille tai lisävaatimuksina; tämän vuoksi tässä direktiivissä on annettava säännöksiä, joilla helpotetaan sääntöjen tehokasta soveltamista. [23] EYVL L 346, 17.12.1997, s. 78. (11) Yksi eurooppalaisen tyyppihyväksyntämenettelyn kulmakivistä on tuotannon vaatimustenmukaisuuden valvonta; jotta voitaisiin varmistaa valvonnan asianmukainen täytäntöönpano ja oikea toiminta, toimivaltaisten viranomaisten tai tätä varten nimetyn tutkimuslaitoksen, jolla on alalla tarvittava tekninen pätevyys, olisi säännöllisesti tehtävä tarkastuksia valmistajien luona. (12) On tärkeää, että valmistajat toimittavat ajoneuvojen omistajille tiedot, joilla voidaan estää turvalaitteiden väärinkäyttö. Onkin syytä sisällyttää tähän direktiiviin tätä seikkaa koskevia säännöksiä. (13) On myös tärkeää, että laitteiden valmistajat saavat käyttöönsä tekniset tiedot, myös piirrokset, joita osien suunnittelu myynnin jälkeisille markkinoille edellyttää. Tällaiset tiedot ovat saatavilla ainoastaan ajoneuvon valmistajalta. (14) Jotta menettelyä voitaisiin yksinkertaistaa ja nopeuttaa, komission tehtäväksi olisi uskottava toimenpiteistä päättäminen erillisdirektiivien täytäntöönpanemiseksi ja tämän direktiivin sekä erillisdirektiivien liitteiden mukauttamiseksi tieteellisen ja teknisen tietämyksen kehitykseen. (15) Tämän direktiivin täytäntöönpanon edellyttämistä toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [24] mukaisesti. [24] EVYL L 184, 17.7.1999, s. 23. (16) Koska jäsenvaltiot eivät voi riittävässä määrin saavuttaa ehdotetun toimen tavoitteita, eli sisämarkkinoiden saavuttamista ottamalla käyttöön kaikkia ajoneuvoluokkia koskeva pakollinen eurooppalainen tyyppihyväksyntäjärjestelmä, ja koska tavoitteet voidaan näin ollen toiminnan laajuuden vuoksi saavuttaa paremmin yhteisön tasolla, yhteisö voi perustamissopimuksen 5 artiklassa määrätyn toissijaisuusperiaatteen mukaisesti päättää toimenpiteistä. Kyseisessä 5 artiklassa säädetyn toissijaisuusperiaatteen mukaisesti tämä direktiivi ei ylitä sitä, mikä on tarpeen kyseisen tavoitteen saavuttamiseksi. (17) Velvoite, joka koskee tämän direktiivin saattamista osaksi kansallista lainsäädäntöä, olisi rajattava niihin säännöksiin, jotka eroavat olennaisesti aiemmista direktiiveistä. Velvoite, joka koskee muuttumattomina säilyvien säännösten siirtämistä osaksi kansallista lainsäädäntöä, on lähtöisin aiemmista direktiiveistä. (18) Tämän direktiivin säännökset eivät rajoita jäsenvaltioiden velvoitteita, jotka liittyvät annettuihin määräaikoihin liitteen XVII osassa B tarkoitettujen direktiivien saattamiseksi osaksi kansallista lainsäädäntöä ja niiden soveltamiseksi. 70/156/ETY (mukautettu) OVAT ANTANEET TÄMÄN DIREKTIIVIN: i luku yleiset säännökset uusi 1 artikla Aihe Tässä direktiivissä säädetään hallinnollisista ja teknisistä vaatimuksista, jotka koskevat kaikkien direktiivin soveltamisalaan kuuluvien uusien ajoneuvojen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksyntää, jolloin tavoitteena on helpottaa niiden rekisteröintiä, myyntiä ja käyttöönottoa yhteisössä. 92/53/ETY, 1 art. 1 alakohta (mukautettu) uusi 2 artikla Soveltamisala 1. Tätä direktiiviä sovelletaan a) yhdessä tai useammassa vaiheessa suunniteltujen ja rakennettujen , maantiekäyttöön tarkoitettujen ajoneuvojen b) tällaisia ajoneuvoja varten suunniteltujen ja rakennettujen järjestelmien, osien ja erillisten teknisten yksiköiden tyyppihyväksyntään. Direktiiviä sovelletaan myös tällaisten ajoneuvojen yksittäiseen hyväksyntään. 2. Tätä direktiiviä ei sovelleta seuraavien ajoneuvojen tyyppihyväksyntään tai yksittäiseen hyväksyntään : a) neuvoston direktiivissä 74/150/ETY [25] määritellyt maatalous- ja metsätraktorit sekä niiden hinattaviksi erityisesti suunnitellut ja rakennetut perävaunut; [25] EVYL L 84, 28.3.1974, s. 10. b) Euroopan parlamentin ja neuvoston direktiivissä 2002/24/EY [26] määritellyt nelipyörät; [26] EYVL L 124, 9.5.2002, s. 1. uusi c) ajoneuvot, jotka on suunniteltu ja rakennettu käytettäväksi pääasiassa rakennustyömailla, louhimoissa, satamissa tai lentokentillä;d) panssaroidut ajoneuvot, jotka on suunniteltu ja rakennettu asevoimien, siviilipuolustuksen ja yleisestä järjestyksestä vastaavien voimien käyttöön; e) liikkuvat työkoneet; f) telaketjuajoneuvot; g) ajoneuvoja, jotka on tarkoitettu pelkästään maantiellä ajettaviin kilpailuihin; h) ajoneuvojen prototyyppejä, joita käytetään maantiellä valmistajan vastuulla tietyn testausohjelman suorittamiseksi. 3. Edellä 2 kohdan g ja h alakohdassa tarkoitetut ajoneuvot voidaan hyväksyä yksittäin ja ainoastaan siihen tiettyyn erityistarkoitukseen, johon ne on suunniteltu ja rakennettu. 92/53/ETY, 1 art. 1 alakohta (mukautettu) uusi 3 artikla Määritelmät Tässä direktiivissä ja liitteessä IV luetelluissa direktiiveissä, ellei niissä toisin säädetä, tarkoitetaan: 1. 'tyyppihyväksynnällä' menettelyä, jolla jäsenvaltio varmentaa ajoneuvotyypin, järjestelmän, osan tai erillisen teknisen yksikön täyttävän hallinnolliset säännökset ja tekniset vaatimukset, joita sovelletaan kyseiseen ajoneuvotyyppiin, järjestelmään, osaan tai erilliseen tekniseen yksikköön ; uusi 2. 'kansallisella tyyppihyväksynnällä' jäsenvaltion kansallisessa lainsäädännössä säädettyä tyyppihyväksyntämenettelyä; tällainen hyväksyntä on voimassa ainoastaan kyseisen jäsenvaltion alueella; 3. 'EY-tyyppihyväksynnällä' tyyppihyväksyntämenettelyä, jolla jäsenvaltio varmentaa, että ajoneuvon, järjestelmän, osan tai erillisen teknisen yksikön tyyppi täyttää tämän direktiivin ja erillisdirektiivien ja/tai liitteessä IV tai XI lueteltujen UN/ECE-sääntöjen soveltuvat hallinnolliset säännökset ja tekniset vaatimukset; 4. 'yksittäishyväksynnällä' menettelyä, jossa jäsenvaltio varmentaa, että yksittäinen ajoneuvo on asiaankuuluvien, kyseiseen ajoneuvoon sovellettavien hallinnollisten säännösten ja teknisten vaatimusten mukainen; 92/53/ETY 1 art. 1 alakohta (mukautettu) 5. 'monivaiheisella tyyppihyväksynnällä' menettelyä, jolla yksi tai useampi jäsenvaltio varmentaa keskeneräisen tai valmistuneen ajoneuvotyypin, valmistusasteen mukaan, täyttävän tämän direktiivin hallinnolliset säännökset ja tekniset vaatimukset; uusi 6. 'asteittaisella hyväksyntämenettelyllä' ajoneuvon hyväksyntämenettelyä, jossa asteittain kerätään kaikkien ajoneuvoon liittyvien järjestelmien, osien ja erillisten teknisten yksiköiden EY-tyyppihyväksyntätodistukset ja jonka lopullisen vaiheen tuloksena saadaan koko ajoneuvon hyväksyntä; 7. 'yksivaiheisella hyväksyntämenettelyllä' menettelyä, jossa koko ajoneuvon hyväksyntä suoritetaan yhdellä kertaa; 8. 'yhdistetyllä hyväksyntämenettelyllä' asteittaista hyväksyntämenettelyä, jossa koko ajoneuvon hyväksynnän lopullisessa vaiheessa saadaan yksi tai useampia järjestelmähyväksyntiä eikä kyseisille järjestelmille tarvitse antaa EY-todistusta; 9. 'moottoriajoneuvolla' moottorikäyttöistä ajoneuvoa, joka kulkee omalla käyttövoimallaan, on vähintään nelipyöräinen, on valmis, valmistunut tai keskeneräinen ja jonka suurin rakenteellinen nopeus on yli 25 km/h; 10. 'perävaunulla' ajoneuvoa, joka ei kulje omalla käyttövoimallaan ja joka on suunniteltu ja rakennettu moottoriajoneuvon vedettäväksi; 92/53/ETY 1 art. 1 alakohta (mukautettu) 11. 'ajoneuvolla' moottoriajoneuvoa; uusi 12. 'hybridiajoneuvolla' moottoriajoneuvoa, jonka käyttövoimana on ainakin sisäinen polttomoottori ja sähkömoottori; 13. 'liikkuvalla työkoneella' omalla käyttövoimallaan liikkuvaa ajoneuvoa, joka on nimenomaan suunniteltu ja rakennettu muualla kuin tiellä tehtävää työtä varten tai maatalouden ja metsänhoidon erityistehtäviä varten ja joka ei rakenteensa takia sovellu matkustajien tai tavaroiden kuljettamiseen. Moottoriajoneuvon alustalle asennettua työkonetta ei pidetä liikkuvana työkoneena; 92/53/ETY, 1 art. 1 alakohta (mukautettu) uusi 14. 'ajoneuvotyypillä' tietyn luokan, liitteessä II olevassa B osassa tarkoitettujen olennaisten piirteiden osalta samanlaisia ajoneuvoja. Ajoneuvotyyppi voi sisältää variantteja ja versioita liitteessä II olevan B osan määritelmien mukaisesti; 15. 'perusajoneuvolla' valmista tai keskeneräistä ajoneuvoa, jota käytetään monivaiheisen hyväksyntämenettelyn alkuvaiheen ajan; 16. 'keskeneräisellä ajoneuvolla' ajoneuvoa, jonka valmistuksessa tarvitaan vielä vähintään yksi lisävaihe tämän direktiivin sitä koskevien vaatimusten täyttymiseksi; 17. 'valmistuneella ajoneuvolla' monivaiheisen tyyppihyväksyntämenettelyn tuloksena olevaa ajoneuvoa, joka täyttää tämän direktiivin sitä koskevat vaatimukset; uusi 18. 'valmiilla ajoneuvolla' ajoneuvoa, jota ei tarvitse saattaa valmiiksi, jotta se täyttäisi tämän direktiivin sitä koskevat vaatimukset; 19. 'sarjan viimeisillä ajoneuvoilla' varastossa olevia ajoneuvoja, joita ei voida rekisteröidä tai myydä tai ottaa käyttöön, koska ne eivät suunnittelupiirteidensä vuoksi voi täyttää voimaantulleita uusia teknisiä vaatimuksia; 92/53/ETY, 1 art. 1 alakohta (mukautettu) uusi 20. 'erillisdirektiivillä' tämän direktiivin mukaisesti annettua ja liitteessä IV lueteltua erillistä direktiiviä; 92/53/ETY 1 art. 1 alakohta (mukautettu) uusi 21. 'järjestelmällä' laitteiden kokonaisuutta, joka on koottu erityisen toiminnon suorittamiseksi ajoneuvossa; 22. 'osalla' ajoneuvon osaksi tarkoitettua laitetta, joka voidaan tyyppihyväksyä erikseen; 23. 'erillisellä teknisellä yksiköllä' ajoneuvon osaksi tarkoitettua laitetta, joka voidaan tyyppihyväksyä erikseen, mutta ainoastaan yhden tai useamman määrätyn ajoneuvotyypin yhteydessä; 24. 'valmistajalla' luonnollista tai oikeushenkilöä, joka on vastuussa ajoneuvon, järjestelmän, osan tai erillisen teknisen yksikön suunnittelusta ja rakentamisesta , kun tarkoituksena on tuoda se markkinoille kyseisen henkilön tai minkä tahansa sellaisen luonnollisen tai oikeushenkilön nimellä tai merkillä, joka on suunnitellut ja rakentanut ajoneuvon omaan käyttöönsä; uusi 25. 'valmistajan edustajalla' luonnollista tai oikeushenkilöä, joka on sijoittautunut Euroopan yhteisöön ja jonka valmistaja on asianmukaisesti nimennyt edustamaan itseään viranomaisten suuntaan ja toimimaan valmistajan puolesta tämän direktiivin soveltamisalalla; viitattaessa termiin 'valmistaja' sen on ymmärrettävä tarkoittavan joko valmistajaa tai tämän edustajaa; 92/53/ETY, 1 art. 1 alakohta (mukautettu) uusi 26. 'hyväksyntäviranomaisilla' jäsenvaltion viranomaisia, jotka ovat toimivaltaisia kaikissa ajoneuvon, järjestelmän, osan tai erillisen teknisen yksikön hyväksyntämenettelyyn kuuluvissa kysymyksissä tai ajoneuvon yksittäishyväksynnässä ; nämä antavat ja tarvittaessa peruuttavat hyväksyntätodistukset, toimivat toisten jäsenvaltioiden hyväksyntäviranomaisten yhteyselimenä ja tarkastavat valmistajan tuotannon vaatimustenmukaisuuden varmistamiseksi toteuttamat järjestelyt ; 27. 'tutkimuslaitoksella' organisaatiota tai elintä, jonka jäsenvaltion hyväksyntäviranomainen on nimennyt testauslaboratorioksi suorittamaan testejä tai vaatimustenmukaisuuden arviointielimeksi suorittamaan testejä, tarkastuksia tai katselmuksia ; näistä tehtävistä voi huolehtia myös hyväksyntäviranomainen itse , jos sen pätevyys on osoitettu asianmukaisin asiakirjoin ; uusi 28. 'tyyppihyväksyntätodistuksella' asiakirjaa, jolla hyväksyntäviranomainen virallisesti varmentaa, että ajoneuvon, järjestelmän, osan tai erillisen teknisen yksikön tyyppi on hyväksytty; 29. 'EY-tyyppihyväksyntätodistuksella' todistusta, joka on esitetty tämän direktiivin liitteessä VI tai erillisdirektiivin vastaavassa liitteessä; liitteessä IV olevassa osassa II tai osassa III lueteltujen UN/ECE-sääntöjen vastaavissa liitteissä vahvistettuja ilmoituslomakkeita pidetään EY-tyyppihyväksyntätodistusta vastaavina; 30. 'yksittäishyväksyntätodistuksella' asiakirjaa, jolla hyväksyntäviranomainen tai asianmukaisesti nimetty edustaja virallisesti varmentaa, että yksittäinen ajoneuvo on hyväksytty; 31. 'vaatimustenmukaisuustodistuksella' tämän direktiivin liitteessä IX esitettyä asiakirjaa, jonka valmistaja toimittaa todistuksena siitä, että ajoneuvo, joka kuuluu tämän direktiivin mukaisesti hyväksytyn tyypin sarjaan, on kaikkien tuotantohetkellä sovellettavien erillisdirektiivien ja UN/ECE-sääntöjen mukainen ja voidaan rekisteröidä tai ottaa käyttöön kaikissa jäsenvaltioissa ilman lisätarkastuksia; vaatimustenmukaisuustodistusta voidaan käyttää rekisteröintitarkoituksiin; 92/53/ETY, 1 art. 1 alakohta (mukautettu) uusi 32. 'ilmoituslomakkeella' tämän direktiivin liitteessä I tai liitteessä III tai erillisdirektiivin vastaavassa liitteessä esitettyä lomaketta, jossa ilmoitetaan hakijalta vaadittavat tiedot; ilmoituslomakkeen toimittaminen sähköisessä muodossa on sallittua; 33. 'valmistusasiakirjoilla' ilmoituslomakkeesta, tiedostosta , tiedoista, piirustuksista, valokuvista ja niin edelleen koostuvaa asiakirjakokonaisuutta, jonka hakija toimittaa ; kaikkien näiden asiakirjojen toimittaminen sähköisessä muodossa on sallittua; 34. 'hyväksyntäasiakirjoilla' valmistusasiakirjojen lisäksi testausselosteita ja kaikkia muita asiakirjoja, jotka tutkimuslaitos tai hyväksyntäviranomainen on liittänyt niihin suorittaessaan tehtäviään; kaikkien näiden asiakirjojen toimittaminen sähköisessä muodossa on sallittua; 35. 'hyväksyntäasiakirjojen hakemistolla' asiakirjaa, jossa esitetään hyväksyntäasiakirjan sisältö numeroituna tai merkittynä siten, että jokainen sivu on helposti löydettävissä; tämä asiakirja on laadittava siten, että siitä käyvät ilmi EY-tyyppihyväksynnän eri hallinnolliset vaiheet, varsinkin muutosten ja päivitysten päivämäärät. uusi ii luku yleiset velvoitteet 4 artikla Jäsenvaltioita koskevat velvoitteet 1. Jäsenvaltioiden on varmistettava, että hyväksyntää hakevat valmistajat täyttävät tämän direktiivin mukaiset velvoitteensa. 2. Jäsenvaltioiden on hyväksyttävä ainoastaan sellaiset ajoneuvot, järjestelmät, osat tai erilliset tekniset yksiköt, jotka täyttävät tämän direktiivin vaatimukset. 3. Jäsenvaltioiden on rekisteröitävä ainoastaan sellaiset ajoneuvot, osat tai erilliset tekniset yksiköt, jotka täyttävät tämän direktiivin vaatimukset, tai sallittava ainoastaan näiden myynti tai käyttöönotto. 4. Jäsenvaltioiden on perustettava tai nimettävä viranomaiset, jotka ovat toimivaltaisia hyväksyntää koskevissa kysymyksissä, ja ilmoitettava tällaisesta perustamisesta tai nimeämisestä 38 artiklassa tarkoitetun menettelyn mukaisesti.. 5 artikla Valmistajia koskevat velvoitteet 1. Valmistaja on vastuussa hyväksyntäviranomaiselle kaikista hyväksyntämenettelyn tekijöistä sekä tuotannon vaatimustenmukaisuudesta riippumatta siitä, onko valmistaja suoraan mukana hyväksyttävän ajoneuvon, järjestelmän, osan tai erillisen teknisen yksikön kaikissa valmistusvaiheissa. 2. Jos kyseessä on monivaiheinen hyväksyntä, kukin valmistaja on vastuussa hyväksynnästä ja tuotannon vaatimustenmukaisuudesta niiden järjestelmien, osien tai erillisten teknisten yksiköiden osalta, jotka lisätty sen käsittelemässä ajoneuvon valmistusvaiheessa. Valmistaja, joka muuttaa aiemmissa vaiheissa jo hyväksyttyjä osia tai järjestelmiä, on vastuussa kyseisten osien ja järjestelmien hyväksynnästä ja tuotannon vaatimustenmukaisuudesta. 3. Tämän direktiivin soveltamista varten yhteisön ulkopuolelle asettautuneen valmistajan on nimettävä yhteisöön asettautunut edustaja, joka edustaa valmistajaa hyväksyntäviranomaiseen nähden. 92/53/ETY, 1 art. 1 alakohta (mukautettu) iii luku EY-tyyppihyväksyntämenettelyt 6 artikla Ajoneuvojen EY-tyyppihyväksynnässä noudatettavat menettelyt uusi 1. Valmistaja voi valita yhden seuraavista menettelyistä: a) asteittainen hyväksyntä; b) yksivaiheinen hyväksyntä; c) yhdistetty hyväksyntä. 98/14/EY, 1 art. 1 alakohta (mukautettu) uusi 2. Ajoneuvon asteittaista hyväksyntää koskevaan hakemukseen on sisällytettävä valmistusasiakirjat, joissa on liitteessä III vaaditut tiedot, ja siihen on liitettävä kaikki vaadittavat EY-tyyppihyväksyntätodistukset kutakin sovellettavaa, liitteessä IV tai XI lueteltua erillisdirektiiviä tai UN/ECE-sääntöä varten. Kun kyseessä on sovellettavien erillisdirektiivien tai UN/ECE-sääntöjen mukainen järjestelmän tai erillisen teknisen yksikön EY-tyyppihyväksyntä, näitä koskevien hyväksyntäasiakirjojen on oltava hyväksyntäviranomaisen saatavilla hyväksynnän myöntämis- tai epäämispäivään asti. 92/53/ETY, 1 art. 1 alakohta (mukautettu) uusi 3. Yksivaiheista hyväksyntää koskeva hakemus koostuu valmisteluasiakirjoista, jotka sisältävät liitteen I mukaisesti vaadittavat asianmukaiset tiedot, liitteessä IV tai XI ja tarvittaessa liitteessä III olevassa II osassa tarkoitettujen erillisdirektiivien tai UN/ECE-sääntöjen mukaisesti. 4. Kun kyseessä on yhdistetty hyväksyntämenettely, hyväksyntäviranomainen voi myöntää valmistajalle poikkeuksen velvoitteeseen, joka koskee yhden tai useamman järjestelmää koskevan EY-tyyppihyväksyntätodistuksen esittämistä, sillä edellytyksellä, että valmistusasiakirjaa täydennetään tarkoilla, liitteessä I määritetyillä tiedoilla, joita tällaisten järjestelmien hyväksyminen ajoneuvon hyväksymisvaiheessa edellyttää; tällöin jokainen poikkeuksen kohteena oleva EY-tyyppihyväksyntä on korvattava testiraportilla. 5. Rajoittamatta edellä 2, 3 ja 4 kohdassa säädettyä seuraavat tiedot on toimitettava monivaiheista EY-tyyppihyväksyntää varten : 92/53/ETY, 1 art. 1 alakohta sellaisena kuin se on muut. Oikaisu, EYVL L 145, 15.5.1998, s. 64 (mukautettu) a) ensimmäisessä vaiheessa valmista ajoneuvoa varten laadittavien valmistusasiakirjojen ja EY-tyyppihyväksyntätodistusten ne osat, jotka vastaavat perusajoneuvon valmistusvaihetta; 92/53/ETY, 1 art. 1 alakohta (mukautettu) b) toisessa ja seuraavissa vaiheissa valmistusasiakirjojen ja EY-tyyppihyväksyntätodistusten ne osat, jotka vastaavat senhetkistä valmistusvaihetta, sekä yksi kappale keskeneräisen ajoneuvon EY-tyyppihyväksyntätodistuksesta , joka on annettu edellisessä valmistusvaiheessa; lisäksi valmistaja toimittaa täydellisen luettelon keskeneräiseen ajoneuvoon tekemistään muutoksista tai lisäyksistä. 6. Valmistajan on toimitettava hakemus hyväksyntäviranomaiselle . Kustakin ajoneuvotyypistä voidaan jättää ainoastaan yksi hakemus, ja se voidaan jättää ainoastaan yhteen jäsenvaltioon. Jokaisesta hyväksyttävästä tyypistä on toimitettava erillinen hakemus. uusi 7. Esittämällä perustellun pyynnön hyväksyntäviranomainen voi vaatia valmistajaa toimittamaan kaikki tarvittavat lisätiedot, joita päätöksen tekeminen tarvittavista testeistä tai näiden testien toteuttamisen helpottaminen edellyttää. 8. Valmistajan on tarjottava hyväksyntäviranomaisen saataville riittävä määrä ajoneuvoja, jotta tyyppihyväksyntämenettely voidaan toteuttaa tyydyttävästi. 92/53/ETY 1 art. 1 alakohta (mukautettu) 7 artikla Järjestelmien, osien tai erillisten teknisten yksiköiden EY-tyyppihyväksynnässä noudatettava menettely 1. Valmistajan on toimitettava hakemus hyväksyntäviranomaiselle. Kustakin järjestelmän, osan tai erillisen teknisen yksikön tyypistä voidaan jättää ainoastaan yksi hakemus, ja se voidaan jättää ainoastaan yhteen jäsenvaltioon. Jokaisesta hyväksyttävästä tyypistä on toimitettava erillinen hakemus. 2. Hakemukseen on liitettävä valmistusasiakirjat, joiden sisältö eritellään erillisdirektiiveissä. uusi 3. Esittämällä perustellun pyynnön hyväksyntäviranomainen voi vaatia valmistajaa toimittamaan kaikki tarvittavat lisätiedot, joita päätöksen tekeminen tarvittavista testeistä tai näiden testien toteuttamisen helpottaminen edellyttää. 4. Valmistajan on tarjottava hyväksyntäviranomaisen saataville sellainen määrä ajoneuvoja, osia tai erillisiä teknisiä yksiköitä, jota vaadittavien testien suorittaminen erillisdirektiivien mukaisesti edellyttää. 92/53/ETY, 1 art. 1 alakohta (mukautettu) iv luku EY-tyyppihyväksyntämenettelyiden toteuttaminen 8 artikla Yleiset säännökset uusi 1. Jäsenvaltiot eivät saa myöntää EY-tyyppihyväksyntää tarkistamatta ensin, että valmistaja on toteuttanut 11 artiklassa säädetyt menettelyt asianmukaisella ja tyydyttävällä tavalla. 2. Jäsenvaltioiden on myönnettävä EY-tyyppihyväksyntiä 9 ja 10 artiklassa tarkoitettujen sääntöjen mukaisesti. 92/53/ETY 1 art. 1 alakohta (mukautettu) uusi 3. Jos jäsenvaltio havaitsee, että ajoneuvon, järjestelmän, osan tai erillisen teknisen yksikön tyyppi, joka kylläkin täyttää asetetut vaatimukset, muodostaa vakavan vaaran liikenneturvallisuudelle tai vakavasti vahingoittaa ympäristöä tai kansanterveyttä, kun otetaan huomioon ajoneuvojen saastepäästöjen vähentäminen , se voi kieltäytyä myöntämästä EY-tyyppihyväksyntää. Jäsenvaltion on viipymättä lähetettävä muille jäsenvaltioille ja komissiolle yksityiskohtaiset tiedot, jotka selvittävät päätöksen syyt ja joissa esitetään näyttö havainnoista. 4. EY-tyyppihyväksyntätodistukset on numeroitava liitteessä VII esitetyn menetelmän mukaisesti. 5. Hyväksyntäviranomaisen on lähetettävä 20 työpäivän kuluessa muiden jäsenvaltioiden hyväksyntäviranomaisille jäljennös EY-tyyppihyväksyntätodistuksesta liitteineen jokaisen ajoneuvotyypin osalta, jonka hyväksynnän ne ovat myöntäneet. Kaikissa tapauksissa paperikopio voidaan korvata sähköisellä tiedostolla edellyttäen, että se varmennetaan sähköisellä allekirjoituksella tai vastaavalla tavalla. 6. Hyväksyntäviranomaisen on viipymättä ilmoitettava muiden jäsenvaltioiden hyväksyntäviranomaisille epäämistään tai peruuttamistaan ajoneuvon hyväksynnistä ja päätöksensä syistä. 7. Kunkin jäsenvaltion hyväksyntäviranomaisten on lähetettävä kolmen kuukauden välein muiden jäsenvaltioiden hyväksyntäviranomaisille luettelo edeltävän kauden aikana myöntämistään, muuttamistaan, epäämistään tai peruuttamistaan järjestelmien, osien tai erillisten teknisten yksiköiden EY-tyyppihyväksynnistä. Tähän luetteloon on sisällytettävä liitteessä XIII määritetyt tiedot. 8. EY-tyyppihyväksynnän myöntäneen jäsenvaltion on toisen jäsenvaltion pyynnöstä lähetettävä 20 työpäivän kuluessa pyynnön vastaanottamisesta kopio kyseisestä EY-tyyppihyväksyntätodistuksesta liitteineen. Paperikopion sijasta voidaan toimitaan sähköinen tiedosto. 9 artikla Ajoneuvoja koskevat erityissäännökset 1. Jäsenvaltioiden on myönnettävä EY-hyväksyntä : a) ajoneuvotyypille , joka on valmistusasiakirjan tietojen mukainen ja täyttää vastaavien , liitteessä IV lueteltujen erillisdirektiivien tai UN/ECE-sääntöjen tekniset vaatimukset; b) erikoiskäyttöön tarkoitetulle ajoneuvotyypille, joka on valmistusasiakirjojen tietojen mukainen ja täyttää liitteessä XI lueteltujen vastaavien erillisdirektiivien tai UN/ECE-sääntöjen tekniset vaatimukset. Tällöin sovelletaan liitteessä V kuvattuja menettelyjä. 2. Jäsenvaltioiden on myönnettävä monivaiheinen EY-hyväksyntä keskeneräiselle tai valmiille ajoneuvotyypille, joka on valmistusasiakirjan tietojen mukainen ja täyttää vastaavien liitteessä IV tai XI lueteltujen erillisdirektiivien tai UN/ECE-sääntöjen tekniset vaatimukset ajoneuvotyypin valmistusvaiheen mukaisesti. Tällöin sovelletaan liitteessä XIV kuvattuja menettelyjä. 3. Hyväksyntäviranomaisen on kustakin ajoneuvotyypistä a) täytettävä kaikki vastaavat EY-tyyppihyväksyntätodistuksen osat, myös siihen liitetty testausselostesivu liitteessä VIII annetun mallin mukaisesti; b) koottava tai tarkistettava hyväksyntäasiakirjojen hakemisto; c) toimitettava hakijalle täytetty todistus liitteineen viipymättä. uusi 4. Jos kyseessä on EY-tyyppihyväksyntä, jossa 19 artiklan, 21 artiklan tai liitteen XI mukaisesti on asetettu tyyppihyväksynnän voimassaoloa koskevia rajoituksia tai jossa erillisdirektiivien tiettyihin säännöksiin on myönnetty poikkeus, EY-tyyppihyväksyntätodistuksessa on mainittava kyseiset rajoitukset tai poikkeukset. 5. Jos valmistusasiakirjojen tiedoissa viitataan liitteen XI mukaisiin, erityiskäyttöön tarkoitettuja ajoneuvoja koskeviin säännöksiin, EY-tyyppihyväksyntätodistuksessa on ilmoitettava kyseiset säännökset. 6. Jos valmistaja valitsee yhdistetyn hyväksyntämenettelyn, hyväksyntäviranomaisen on täydennettävä liitteessä III olevaan III osaan viittaukset testausselosteisiin, joista on säädetty erillisdirektiiveissä tai UN/ECE-säännöissä ja joista ei ole saatavilla EY-tyyppihyväksyntätodistusta. 7. Jos valmistaja valitsee yksivaiheisen hyväksyntämenettelyn, hyväksyntäviranomaisen on laadittava sovellettavista erillisdirektiiveistä ja UN/ECE-säännöistä luettelo, jonka malli on liitteen VI lisäyksessä 1, ja liitettävä kyseinen luettelo EY-tyyppihyväksyntätodistukseen. 92/53/ETY 1 art. 1 alakohta (mukautettu) 1 98/14/EY, 1 art. 2 alakohdan a alakohta 2 98/14/EY 1 art. 2 alakohdan b alakohta 10 artikla Järjestelmiä, osia tai erillisiä teknisiä yksiköitä koskevat erityissäännökset 1. Jäsenvaltioiden on myönnettävä EY-tyyppihyväksyntä järjestelmälle, joka on valmistusasiakirjojen tietojen mukainen ja täyttää 1 liitteissä IV tai XI säädetyn vastaavan erillisdirektiivin tekniset vaatimukset; 2. Jäsenvaltioiden on myönnettävä osan tai erillisen teknisen yksikön EY-tyyppihyväksyntä osalle tai erilliselle tekniselle yksikölle, joka on valmistusasiakirjojen tietojen mukainen ja täyttää 2 liitteessä IV säädetyn vastaavan erillisdirektiivin tekniset vaatimukset. uusi 3. Jos osat tai erilliset tekniset yksiköt, riippumatta siitä, onko ne tarkoitettu korjaus-, huolto- vai ylläpitokäyttöön, kuuluvat ajoneuvon osalta myös järjestelmän tyyppihyväksynnän piiriin, osalta tai erilliseltä tekniseltä yksiköltä ei vaadita lisähyväksyntää, ellei vastaavassa erillisdirektiivissä edellytetä sitä. 98/14/EY, 1 art. 2 alakohdan c alakohta (mukautettu) 92/53/ETY, 1 art. 1 alakohta (mukautettu) 4 Jos osa tai erillinen tekninen yksikkö täyttää tehtävänsä tai osoittaa erityistä ominaisuutta ainoastaan ajoneuvon muiden osien yhteydessä , jolloin vaatimustenmukaisuus voidaan tarkastaa ainoastaan osan tai erillisen teknisen yksikön toimiessa yhdessä muiden ajoneuvon osien kanssa, osan tai erillisen teknisen yksikön tyyppihyväksynnän laajuutta on tämän seurauksena rajoitettava. Tällaisissa tapauksissa EY-tyyppihyväksyntätodistuksessa on mainittava käyttöä koskevat mahdolliset rajoitukset ja asennusta koskevat edellytykset. Jos ajoneuvon valmistaja asentaa tällaisen osan tai erillisen teknisen yksikön, näiden käyttörajoitusten ja asennusedellytysten noudattaminen on tarkastettava ajoneuvon hyväksynnän yhteydessä. 11 artikla Tuotannon vaatimustenmukaisuutta koskevat järjestelyt 1 EY-tyyppihyväksynnän myöntävän jäsenvaltion on, tarvittaessa yhteistyössä muiden jäsenvaltioiden hyväksyntäviranomaisten kanssa, toteutettava liitteen X mukaiset toimenpiteet, joilla tarkastetaan, että riittävin järjestelyin on varmistettu valmistettavien ajoneuvojen, järjestelmien, osien tai erillisten teknisten yksiköiden vaatimustenmukaisuus hyväksyttyyn tyyppiin nähden. 2 EY-tyyppihyväksynnän myöntäneen jäsenvaltion on, tarvittaessa yhteistyössä muiden jäsenvaltioiden hyväksyntäviranomaisten kanssa, toteutettava liitteen X mukaiset, kyseistä hyväksyntää koskevat toimenpiteet sen tarkastamiseksi että 1 kohdassa tarkoitetut järjestelyt ovat edelleen riittävät ja että valmistettavat ajoneuvot, järjestelmät, osat tai erilliset tekniset yksiköt pysyvät hyväksytyn tyypin vaatimusten mukaisina. Hyväksytyn tyypin vaatimustenmukaisuuden tarkastaminen on rajoitettava liitteessä X sekä erityisiä vaatimuksia sisältävissä erillisdirektiiveissä ja UN/ECE-säännöissä mainittuihin menettelyihin. uusi EY-tyyppihyväksynnän myöntänyt jäsenvaltio voi tätä varten tehdä minkä tahansa liitteessä IV tai XI luetelluissa erillisdirektiiveissä tai UN/ECE-säännöissä vaadituista tarkistuksista tai testeistä näytteille, jotka on otettu valmistajan tiloista, tuotantolaitos mukaan lukien. 98/14/EY, 1 art. 3 alakohta (mukautettu) uusi v luku ey-tyyppihyväksyntien muutokset 12 artikla Yleiset säännökset 1. Valmistajan on viipymättä ilmoitettava hyväksynnän myöntäneelle jäsenvaltiolle kaikista muutoksista hyväksyntäasiakirjojen tietoihin. Jäsenvaltion on tässä luvussa kuvattujen sääntöjen mukaisesti päätettävä, mitä menettelyä on noudatettava. Tarvittaessa jäsenvaltio voi valmistajan kanssa asiasta sovittuaan päättää, että on myönnettävä uusi EY-tyyppihyväksyntä. 2. Hakemus tyyppihyväksynnän muutoksesta on toimitettava yksinomaan alkuperäisen hyväksynnän myöntäneelle jäsenvaltiolle. Jos jäsenvaltio toteaa , että muutoksen tekemiseksi tarvitaan uusia tarkastuksia tai uusia testejä , sen on ilmoitettava tästä valmistajalle. Jäljempänä 13 ja 14 artiklassa tarkoitettuja menettelyitä sovelletaan vasta sen jälkeen, kun vaadittavat uudet tarkastukset tai uudet testit on tyydyttävästi suoritettu . 13 artikla Ajoneuvoja koskevat erityissäännökset 1. Jos hyväksyntäasiakirjojen tiedot ovat muuttuneet, muutosta nimitetään 'tarkistukseksi' . Tällaisissa tapauksissa hyväksyntäviranomaisen on tarvittaessa annettava hyväksyntäasiakirjojen tarkistetut sivut ja osoitettava selvästi jokaisella tarkistetulla sivulla muutoksen luonne ja uudelleen antamisen päivämäärä. Hyväksyntäasiakirjojen konsolidoidun, päivitetyn toisinnon, johon on liitetty yksityiskohtainen kuvaus muutoksesta, katsotaan täyttävän tämän vaatimuksen. 2. Korjausta nimitetään 'laajennukseksi', jos edellä 1 kohdassa säädetyn lisäksi a) vaaditaan lisätarkastuksia; b) jokin EY-tyyppihyväksyntätodistuksen sisältämä tieto, lukuun ottamatta sen liitteitä, on muuttunut; c) jonkin erillisdirektiivin tai UN/ECE-säännön mukaisia uusia vaatimuksia, joita sovelletaan hyväksyttyyn ajoneuvoon, tulee voimaan. Tällöin hyväksyntäviranomaisen on annettava korjattu EY-tyyppihyväksyntätodistus, jossa on laajennusnumero, jota on kasvatettu jo myönnettyjen peräkkäisten laajennusten määrää vastaavasti. Hyväksyntätodistuksesta on selvästi käytävä ilmi laajennuksen peruste ja uudelleenmyöntämispäivämäärä. 3. Aina kun on annettu tarkistettuja sivuja tai konsolidoitu, päivitetty toisinto, on vastaavasti muutettava hyväksyntätodistuksen liitteenä olevaa hyväksyntäasiakirjojen hakemistoa niin, että siitä käyvät ilmi viimeisimmän laajennuksen tai tarkistuksen päivämäärät tai päivitetyn toisinnon viimeisimmän konsolidoinnin päivämäärä. 4. Ajoneuvotyypin hyväksyntään ei vaadita muutosta, jos edellä 2 kohdan c alakohdassa tarkoitetut vaatimukset ovat teknisesti merkityksettömiä kyseisen ajoneuvoluokan kannalta tai ne koskevat muita ajoneuvoluokkia kuin sitä, johon kyseinen ajoneuvo kuuluu. 14 artikla Järjestelmiä, osia tai erillisiä teknisiä yksiköitä koskevat erityissäännökset 1. Jos ajoneuvon hyväksyntäasiakirjojen tiedot ovat muuttuneet, muutosta nimitetään 'tarkistukseksi'. Tällaisissa tapauksissa hyväksyntäviranomaisten on tarvittaessa annettava hyväksyntäasiakirjojen tarkistetut sivut ja osoitettava selvästi jokaisella tarkistetulla sivulla muutoksen luonne ja uudelleen antamisen päivämäärä. Hyväksyntäasiakirjojen konsolidoidun, päivitetyn toisinnon, johon on liitetty yksityiskohtainen kuvaus muutoksesta, katsotaan myös täyttävän tämän vaatimuksen. 2. Muutosta nimitetään 'laajennukseksi', jos edellä 1 kohdassa säädetyn lisäksi a) vaaditaan lisätarkastuksia; b) jokin EY-tyyppihyväksyntätodistuksen sisältämä tieto, lukuun ottamatta sen liitteitä, on muuttunut; c) jonkin erillisdirektiivin tai UN/ECE-säännön mukaisia uusia vaatimuksia, joita sovelletaan hyväksyttyyn järjestelmään, osaan tai erilliseen tekniseen yksikköön, tulee voimaan. Tällöin hyväksyntäviranomaisen on annettava korjattu EY-tyyppihyväksyntätodistus, jossa on laajennusnumero, jota on kasvatettu jo myönnettyjen peräkkäisten laajennusten määrää vastaavasti. Jos muutoksen syynä on 2 kohdan c alakohdan soveltaminen, hyväksyntänumeron kolmatta osaa on päivitettävä. Hyväksyntätodistuksesta on selvästi käytävä ilmi laajennuksen peruste ja uudelleenmyöntämispäivämäärä. 3. Aina kun on annettu korjattuja sivuja tai konsolidoitu, päivitetty toisinto, on vastaavasti muutettava hyväksyntätodistuksen liitteenä olevaa hyväksyntäasiakirjojen hakemistoa niin, että siitä käyvät ilmi viimeisimmän laajennuksen tai tarkistuksen päivämäärät tai päivitetyn toisinnon viimeisimmän konsolidoinnin päivämäärä 15 artikla Muutosten antaminen ja niistä ilmoittaminen 1. Jos kyseessä on laajennus, hyväksyntäviranomaisten on vastaavasti päivitettävä kaikki tarvittavat EY-tyyppihyväksyntätodistuksen osat, sen liitteet ja hyväksymisasiakirjojen hakemisto. Päivitetty todistus liitteineen on toimitettava hakijalle viipymättä. 2. Jos kyseessä on tarkistus, hyväksyntäviranomaisen on viipymättä annettava hakijalle tarkistetut asiakirjat tai konsolidoidut, päivitetyt toisinnot, myös hyväksyntäasiakirjojen tarkistettu hakemisto. 3. Hyväksyntäviranomaisen on ilmoitettava EY-tyyppihyväksyntiin tehdystä muutoksesta muiden jäsenvaltioiden hyväksyntäviranomaiselle edellä 8 artiklassa säädettyjen menettelyiden mukaisesti . vi luku ajoneuvon ey-tyyppihyväksynnän voimassaolo 16 artikla Voimassaolon päättyminen uusi 1. EY-tyyppihyväksynnän voimassaolo lakkaa, kun a) jonkin erillisdirektiivin tai UN/ECE-säännön mukaisia uusia vaatimuksia, joita sovelletaan hyväksyttyyn ajoneuvoon, tulee voimaan, eikä hyväksynnän vastaava päivittäminen ole mahdollista; b) hyväksytyn ajoneuvon tuotanto lopetetaan pysyvästi; c) hyväksynnän voimassaolo päättyy erityisrajoituksen vuoksi. 2. Jos voimassaolon päättyminen koskee ainoastaan yhtä jonkin tyypin varianteista tai ainoastaan yhtä jonkin variantin versioista, EY-tyyppihyväksynnän voimassaolo päättyy ainoastaan kyseisen variantin tai version osalta. 3. Kun tietyn ajoneuvotyypin valmistus lopullisesti päättyy, valmistajan on ilmoitettava tästä EY-tyyppihyväksynnän myöntäneelle hyväksyntäviranomaiselle. Saatuaan tällaisen ilmoituksen viranomaisen on 20 työpäivän kuluessa ilmoitettava siitä muiden jäsenvaltioiden viranomaisille. Jäljempänä 26 artiklassa säädettyä menettelyä sovelletaan ainoastaan keskeytyksiin, joiden syynä on uuden erillisdirektiivin tai UN/ECE-säännön voimaantulo. 98/14/EY, 1 art. 3 alakohta (mukautettu) 4. Kun ajoneuvon EY-tyyppihyväksynnän voimassaolo päättyy pian, valmistajan on ilmoitettava siitä EY-tyyppihyväksynnän myöntäneelle viranomaiselle, sanotun kuitenkaan rajoittamatta 3 kohdan soveltamista. Hyväksyntäviranomaisen on viipymättä ilmoitettava kaikki asiaan liittyvät tiedot muiden jäsenvaltioiden hyväksyntäviranomaisille, jotta tarvittaessa voidaan soveltaa 26 artiklassa tarkoitettua menettelyä. Tässä ilmoituksessa on mainittava viimeisen valmistetun ajoneuvon valmistuspäivä ja tunnusnumero. 92/53/ETY, 1 art. 1 alakohta (mukautettu) 1 92/53/ETY, 1 art. 1 alakohta sellaisena kuin se on muut. Oikaisu, EYVL L 145, 15.5.1998, s. 64 vii luku vaatimustenmukaisuustodistus ja merkinnät 17 artikla Vaatimustenmukaisuustodistus 1. Ajoneuvon EY-tyyppihyväksynnän haltijana valmistajan on toimitettava vaatimustenmukaisuustodistus, joka seuraa 1 jokaista valmista, keskeneräistä tai valmistunutta, hyväksytyn ajoneuvotyypin mukaisesti valmistettua ajoneuvoa. Keskeneräisen tai valmistuneen ajoneuvon ollessa kyseessä valmistajan on ilmoitettava vaatimustenmukaisuustodistuksen toisella sivulla ainoastaan ne tiedot, jotka on lisätty tai muutettu siinä hyväksyntävaiheessa, ja tarvittaessa liitettävä todistukseen kaikki edellisten vaiheiden vaatimustenmukaisuustodistukset. uusi 2. Vaatimustenmukaisuustodistus on laadittava jollakin Euroopan yhteisön virallisista kielistä. 98/14/EY, 1 art. 4 alakohta (mukautettu) 3. Vaatimustenmukaisuustodistus on suunniteltava niin, että sen väärentäminen ei ole mahdollista. Tätä varten on käytettävä paperia, joka on suojattu joko värigrafiikalla tai vesileimattu valmistajan tunnuksella. uusi 4. Vaatimustenmukaisuustodistuksen kaksoiskappaleen voi antaa ainoastaan valmistaja. Kaikkien todistuksen kaksoiskappaleiden etupuolella on oltava selkeästi näkyvällä tavalla merkittynä sana "kaksoiskappale". 5. Vaatimustenmukaisuustodistus on täytettävä kokonaisuudessaan, eikä siihen voida sisällyttää muita ajoneuvon käyttöä koskevia rajoituksia kuin ne, joista on säädetty jossakin erillisdirektiivissä tai UN/ECE-säännössä. 6. Niiden ajoneuvojen vaatimustenmukaisuustodistuksessa, jotka on hyväksytty jäljempänä 19 artiklassa säädetyn menettelyn mukaisesti, on oltava lisäksi merkintä "myynti, käyttöönotto ja rekisteröinti sallittu [tämän direktiivin...] 19 artiklan nojalla". 7. Liitteessä IX olevassa I osassa kuvatun vaatimustenmukaisuustodistuksen, joka annetaan 21 artiklan mukaisella menettelyllä hyväksytyille ajoneuvoille, otsikossa on oltava maininta "pieninä sarjoina tyyppihyväksytyille valmiille/valmistuneille ajoneuvoille"; maininnan läheisyydessä on oltava järjestysnumero, joka sijoittuu yhden ja liitteessä XII annettun raja-arvon välille ja ilmaisee kunkin valmistusvuoden osalta kyseisen ajoneuvon aseman kyseiselle vuodelle sallittuun tuotantomäärään nähden. 8. Kun kyseessä on sarjan viimeisiä ajoneuvoja koskeva poikkeus, niiden ajoneuvojen vaatimustenmukaisuustodistuksessa, jotka on hyväksytty jäljempänä 26 artiklassa säädetyn menettelyn mukaisesti, on oltava lisämerkintä "myynti, käyttöönotto ja rekisteröinti sallittu [tämän direktiivin...] 26 artiklan nojalla". Jäsenvaltiot voivat soveltaa vastaavia toimenpiteitä sillä edellytyksellä, että kyseisen menettelyn mukaisesti rekisteröityjen ajoneuvojen määrää voidaan tehokkaasti seurata. 92/53/ETY, 1 art. 1 alakohta (mukautettu) uusi 18 artikla EY-tyyppihyväksyntämerkki 1. Osan tai erillisen teknisen yksikön valmistajan on kiinnitettävä kuhunkin tyyppihyväksynnän mukaisesti valmistettuun osaan tai yksikköön EY-tyyppihyväksyntämerkki, riippumatta siitä, onko kyseinen osa tai yksikkö osa jotakin järjestelmää. 2. Lisäksi valmistajan on kiinnitettävä kuhunkin osaan tai yksikköön vähintään - kauppanimensä tai tavaramerkkinsä, - tyyppi- ja/tai tunnusnumero. uusi 3. EY-tyyppihyväksyntämerkki muodostetaan liitteen VII lisäyksen 1 mukaisesti. 92/53/ETY, 1 art. 1 alakohta (mukautettu) uusi viii luku erillisdirektiivien kanssa yhteensopimattomat uudet tekniikat tai ratkaisut 19 artikla Uusille tekniikoille tai ratkaisuille myönnettävät poikkeukset 1. Jäsenvaltiot voivat valmistajan pyynnöstä myöntää EY-tyyppihyväksynnän yhden tai useamman erillisdirektiivin kanssa yhteensopimatonta tekniikkaa tai ratkaisuja sisältävälle järjestelmän, osan tai erillisen teknisen yksikön tyypille sillä edellytyksellä, että komissio on antanut tähän luvan jäljempänä kuvatun menettelyn mukaisesti. 2. Jäsenvaltio voi, ennen kuin päätös hyväksynnän mahdollisesta myöntämisestä on tehty, myöntää haetun poikkeuksen piiriin kuuluvalle ajoneuvotyypille tilapäisen , ainoastaan sen alueella voimassa olevan hyväksynnän sillä edellytyksellä, että se ilmoittaa tästä komissiolle ja muille jäsenvaltioille viipymättä toimittamalla niille seuraavista osista koostuvan asiakirjakokonaisuuden: a) syyt, joiden vuoksi kyseiset tekniikat tai ratkaisut tekevät järjestelmästä, osasta tai erillisestä teknisestä yksiköstä vaatimusten kanssa yhteensopimattoman; b) kyseeseen tulevien turvallisuus- ja ympäristönäkökohtien sekä toteutettujen toimenpiteiden kuvaus; c) testien ja niistä saatujen tulosten kuvaus, joka osoittaa, että verrattuna vaatimuksiin, joihin poikkeusta haetaan, taataan vähintään vastaavaa turvallisuuden ja ympäristönsuojelun taso. 3. Komissio päättää 37 artiklassa tarkoitetun menettelyn mukaisesti, voiko jäsenvaltio myöntää EY-tyyppihyväksynnän kyseiselle ajoneuvotyypille. Jos komissio päättää evätä hyväksynnän, jäsenvaltion on kumottava 2 kohdassa tarkoitettu tilapäinen tyyppihyväksyntä. Tätä varten komissio ottaa asian 37 artiklassa tarkoitetun komitean seuraavan kokouksen asialistalle ja laatii päätösluonnoksen. Päätöksessä on tarvittaessa ilmoitettava myös, onko päätöksen voimassaololle asetettu rajoituksia, kuten aikarajoja. Hyväksyntä on joka tapauksessa voimassa vähintään kolmekymmentäkuusi kuukautta. uusi 4. Tätä artiklaa ei sovelleta, jos järjestelmä, osa tai erillinen tekninen yksikkö on sellaisen UN/ECE-säännön mukainen, johon komissio on liittynyt. 92/53/ETY 1 art. 1 alakohta (mukautettu) uusi 20 artikla Vaaditut toimet 1. Jos komissio toteaa, että 19 artiklan mukaisen poikkeuksen myöntämiselle on vankat perusteet, sen on välittömästi toteutettava tarvittavat toimet kyseisten erillisdirektiivien mukauttamiseksi 37 artiklassa tarkoitetun menettelyn mukaisesti tekniikan kehitykseen. 2. Heti kun kyseiset erillisdirektiivit on muutettu, kaikki poikkeukseen liittyvät rajoitukset on välittömästi poistettava. Jos erillisdirektiivien muuttaminen ei ole mahdollista, poikkeuksen voimassaoloa voidaan hyväksynnän myöntäneen jäsenvaltion pyynnöstä laajentaa toisella päätöksellä, joka tehdään 37 artiklassa tarkoitetun menettelyn mukaisesti. ix luku pieninä sarjoina valmistetut ajoneuvot uusi 21 artikla EY-tyyppihyväksyntä 1. Valmistajan pyynnöstä ja liitteen XII osan A kohdassa 1 annetuissa määrää koskevissa rajoissa jäsenvaltioiden on myönnettävä 6 artiklan 4 kohdassa säädetyn menettelyn mukaisesti EY-tyyppihyväksyntä ajoneuvotyypille, joka täyttää vähintään liitteen IV osan I lisäyksessä 1 annetut vaatimukset. 2. Edellä 1 kohdassa tarkoitettua menettelyä ei sovelleta erikoiskäyttöön tarkoitettuihin ajoneuvoihin. 3. EY-tyyppihyväksyntätodistukset on numeroitava liitteessä VII kuvatun menetelmän mukaisesti. 92/53/ETY1 art. 1 alakohta (mukautettu) 22 artikla Kansallinen tyyppihyväksyntä 1. Jos ajoneuvoja valmistetaan liitteessä XII olevan A osan 2 kohdassa säädetyissä määrää koskevissa rajoissa, jäsenvaltiot voivat myöntää poikkeuksen yhteen tai useampaan liitteessä IV tai liitteessä XI lueteltujen erillisdirektiivien tai UN/ECE-sääntöjen vaatimukseen. uusi 2. Edellä 1 kohdassa tarkoitettua poikkeusta ei voida missään tapauksessa myöntää tai pitää voimassa, jos sillä on tai jos on todennäköistä, että sillä on kielteinen vaikutus johonkin muuhun yhteisön toimintalinjaan. 92/53/ETY 1 art. 1 alakohta (mukautettu) uusi 3. Jäsenvaltiot voivat 1 kohdassa tarkoitetuissa tapauksissa myöntää poikkeuksen myös yhteen tai useampaan tämän direktiivin säännökseen sillä edellytyksellä, että ne vaativat vaihtoehtoisten asiaa koskevien säännösten soveltamista. uusi 4. Hyväksyntätodistuksessa on täsmennettävä 1 kohdan mukaisesti myönnettyjen poikkeusten laatu. Tämän kohdan mukaisesti myönnetyssä tyyppihyväksyntätodistuksessa, jonka malli annetaan liitteessä VI, ei voi olla otsikkoa "Ajoneuvon EY-tyyppihyväksyntätodistus". Hyväksyntätodistukset on kuitenkin numeroitava liitteessä VII kuvatun menetelmän mukaisesti. 92/53/ETY 1 art. 1 alakohta (mukautettu) uusi 5. Hyväksyntäviranomaisen on valmistajan pyynnöstä lähetettävä kirjattuna kirjeenä kopio tyyppihyväksyntätodistuksesta ja sen liitteistä niiden jäsenvaltioiden hyväksyntäviranomaisille, jotka valmistaja on ilmoittanut. Jäsenvaltion on tällöin 20 päivän kuluessa tällaisen kirjeen vastaanottamisesta ilmoitettava, hyväksyykö se tyyppihyväksynnän ja kuinka monta kyseistä ajoneuvoa voidaan rekisteröidä, myydä tai ottaa käyttöön sen alueella, ja sen on virallisesti ilmoitettava tästä päätöksestään ensimmäisessä alakohdassa tarkoitetulle hyväksyntäviranomaiselle; jos jäsenvaltio ei anna tällaista ilmoitusta, katsotaan, että se on kieltäytynyt myöntämästä tyyppihyväksyntää. uusi x luku yksittäishyväksynnät 23 artikla Yleiset säännökset 1. Jäsenvaltiot voivat myöntää tietylle ajoneuvolle vapautuksen yhden tai useamman tämän direktiivin tai liitteessä IV tai XI luetellun UN/ECE-säännön säännöksestä sillä edellytyksellä, että ne säätävät vastaavia, näihin toimenpiteisiin perustuvia kansallisia vaatimuksia, joilla taataan vastaava ympäristönsuojelun ja liikenneturvan taso. Jäsenvaltioiden on hyväksyttävä kaikki järjestelmien, osien, erillisten teknisten yksiköiden tai keskeneräisten ajoneuvojen EY-tyyppihyväksynnät niitä koskevien kansallisten vaatimusten sijasta. 2. Valmistajan tai ajoneuvon omistajan on jätettävä yksittäishyväksyntää koskeva hakemus. Jäsenvaltion on myönnettävä yksittäishyväksyntä, jos ajoneuvo on hakemukseen liitetyn kuvauksen mukainen ja täyttää sovellettavat tekniset vaatimukset. Yksittäishyväksynnän voimassaolo rajoittuu sen myöntäneen jäsenvaltion alueeseen. Yksittäishyväksyntätodistuksen malli on laadittava tämän direktiivin pohjalta, ja siihen on sisällytettävä vähintäänkin ne tiedot, joita tarvitaan direktiivissä 1999/37/EY [27] säädetyn rekisteröintihakemuksen täyttämiseen. Yksittäishyväksyntätodistuksissa ei voi olla otsikkoa "ajoneuvon EY-hyväksyntä". [27] EYVL L 138, 1.6.1999, s. 57. Yksittäishyväksyntätodistuksessa on oltava kyseisen ajoneuvon tunnusnumero. 3. Hyväksyntäviranomainen voi antaa yksittäishyväksyntien myöntämisvastuun asianmukaisesti hyväksytylle edustajalle. Tästä on ilmoitettava muille jäsenvaltioille ja komissiolle 38 artiklan säännösten mukaisesti. 24 artikla Erityissäännökset 1. Edellä 23 artiklassa tarkoitettua menettelyä voidaan monivaiheisen hyväksyntämenettelyn mukaisesti soveltaa myös johonkin tiettyyn ajoneuvoon sen valmistumisen perättäisten vaiheiden aikana. 2. Edellä 23 artiklassa tarkoitettu menettely ei voi korvata mitään monivaiheisen EY-tyyppihyväksyntämenettelyn tavanomaiseen kulkuun kuuluvaa välivaihetta, eikä sitä voida käyttää ensimmäisen vaiheen hyväksynnän hankkimiseen ajoneuvolle. 92/53/ETY 1 art. 1 alakohta (mukautettu) 1 92/53/ETY, 1 art. 1 alakohta sellaisena kuin se on muut. Oikaisu, EYVL L 145, 15.5.1998, s. 64 xi luku rekisteröinti, myynti ja käyttöönotto 25 artikla Ajoneuvojen rekisteröinti, myynti ja käyttöönotto 1 Jäsenvaltioiden on rekisteröitävä ajoneuvot ja sallittava niiden myynti ja käyttöönotto jos, ja ainoastaan jos ne on varustettu voimassa olevalla vaatimustenmukaisuustodistuksella, joka on annettu 17 artiklan mukaisesti, sanotun kuitenkaan rajoittamatta 28 ja 29 artiklan soveltamista. Jäsenvaltioiden on sallittava keskeneräisten ajoneuvojen myynti, mutta ne voivat evätä ajoneuvojen pysyvän rekisteröinnin tai käyttöönoton, 1 jos ajoneuvot ovat keskeneräisiä. uusi 2. Ajoneuvoja, joille on myönnetty poikkeus vaatimustenmukaisuustodistusta koskevasta vaatimuksesta, voidaan myydä tai ottaa käyttöön ainoastaan, jos ne täyttävät tämän direktiivin niitä koskevat vaatimukset. 92/53/ETY 1 art. 1 alakohta (mukautettu) uusi 3. Pieninä sarjoina valmistettujen ajonevojen osalta rekisteröityjen, myytyjen tai käyttöönotettujen ajoneuvojen lukumäärä vuodessa saa olla enintään liitteen XII osassa A tarkoitettu yksiköiden lukumäärä. 26 artikla Sarjan viimeisten ajoneuvojen rekisteröinti, myynti ja käyttöönotto 1. Jäsenvaltiot voivat liitteen XII osassa B annettujen rajoitusten mukaisesti ja ainoastaan rajatun ajan rekisteröidä ajoneuvoja ja sallia niiden myynnin ja käyttöönoton, jos ne vastaavat ajoneuvotyyppiä, jonka EY-tyyppihyväksyntä ei ole enää voimassa. Tämän artiklan 1 kohdan ensimmäistä alakohtaa sovelletaan ainoastaan yhteisön alueella oleviin ajoneuvoihin, jotka valmistusaikanaan kuuluivat voimassa olevan EY-tyyppihyväksynnän piiriin mutta joita ei ollut rekisteröity tai otettu käyttöön ennen mainitun EY-tyyppihyväksynnän voimassaolon päättymistä. 2. Tämän artiklan 1 kohdan mukainen mahdollisuus on valmiiden ajoneuvojen osalta rajattu 12 kuukauteen ja valmistuneiden ajoneuvojen osalta 18 kuukauteen päivämäärästä, jolloin EY-tyyppihyväksynnän voimassaolo päättyi. 3. Jos valmistaja haluaa käyttää 1 kohdan mukaista mahdollisuutta, sen on toimitettava hakemus kunkin sellaisen jäsenvaltion toimivaltaisille viranomaisille, jota kyseisten ajoneuvojen käyttöönotto koskee. Hakemuksessa on eriteltävä ne tekniset ja/tai kaupalliset syyt, joiden vuoksi kyseiset ajoneuvot eivät ole uusien teknisten vaatimusten mukaisia. Kyseisten jäsenvaltioiden on päätettävä kolmen kuukauden kuluessa, hyväksyvätkö ne, että kyseiset ajoneuvot rekisteröidään niiden alueella ja kuinka monta tällaista ajoneuvoa ne hyväksyvät rekisteröitäviksi alueellaan. uusi 4. Tätä artiklaa sovelletaan soveltuvin osin ajoneuvoihin, jotka kuuluivat kansallisen tyyppihyväksynnän piiriin mutta joita ei ollut rekisteröity tai otettu käyttöön ennen kyseisen hyväksynnän voimassaolon päättymistä 40 artiklan mukaisesti EY-tyyppihyväksyntämenettelyn pakollisen täytäntöönpanon vuoksi. 92/53/ETY 1 art. 1 alakohta (mukautettu) 1 92/53/ETY, 1 art. 1 alakohta sellaisena kuin se on muut. Oikaisu, EYVL L 145, 15.5.1998, s. 64 2 98/14/EY, 1 art. 5 alakohdan a alakohta uusi 27 artikla Osien ja erillisten teknisten yksiköiden myynti ja käyttöönotto 1. Jäsenvaltioiden on sallittava osien tai erillisten teknisten yksiköiden myynti ja käyttöönotto jos, ja ainoastaan jos nämä osat tai erilliset tekniset yksiköt täyttävät vastaavien erillisdirektiivien ja/tai UN/ECE-sääntöjen vaatimukset ja niissä on oikeat, 18 artiklan mukaiset merkinnät. 2. Jos uusille osille tai erillisille teknisille yksiköille on 19 artiklan mukaisesti myönnetty poikkeus erillisdirektiivin yhteen tai useampaan säännökseen tai jos ne on tarkoitettu asennettaviksi 21, 22 tai 23 artiklan mukaisten poikkeuksien piiriin kuuluviin ajoneuvoihin, niiltä ei edellytetä edellä 1 kohdassa annettujen vaatimusten täyttämistä. 3 Jäsenvaltiot eivät voi edellyttää edellä 1 kohdassa annettujen vaatimusten noudattamista, jos kyseessä olevat uudet osat tai erilliset tekniset yksiköt on nimenomaan rakennettu ja suunniteltu uusiin ajoneuvoihin, jotka eivät kuulu tämän direktiivin soveltamisalaan. xii luku suojalausekkeet 28 artikla Tämän direktiivin mukaiset ajoneuvot, järjestelmät, osat tai erilliset tekniset yksiköt 1. Jos jäsenvaltio arvioi, että uudet ajoneuvot, järjestelmät, osat tai erilliset tekniset yksiköt ovat vakavana vaarana liikenneturvallisuudelle tai vahingoittavat vakavasti ympäristöä tai kansanterveyttä, kun tarkastellaan ajoneuvojen saastepäästöjen vähentämistä, kyseinen jäsenvaltio voi enintään kuuden kuukauden ajaksi kieltäytyä rekisteröimästä tällaista ajoneuvoa tai kieltää tällaisten ajoneuvojen, osien tai erillisten teknisten yksiköiden myynnin tai käyttöönoton alueellaan. Tässä tapauksessa kyseisen jäsenvaltion on viipymättä ilmoitettava tästä valmistajalle, muille jäsenvaltioille ja komissiolle ja ilmoitettava päätöksensä perusteena olevat syyt. 2. Jos EY-tyyppihyväksynnän myöntänyt jäsenvaltio riitauttaa 1 kohdan mukaisesti ilmoitetun väitteen liikenneturvallisuudelle, kansanterveydelle tai ympäristölle aiheutuvasta vaarasta, asianomaisten jäsenvaltioiden on pyrittävä ratkaisemaan erimielisyys. Komissiolle on ilmoitettava asiasta ja se tarvittaessa kutsuu osapuolet asiaa koskevaan neuvotteluun ratkaisun aikaansaamiseksi. - - 2 - - 1 . 98/14/EY, 1 art. 5 alakohdan a alakohta (mukautettu) 98/14/EY, 1 art. 5 alakohdan b alakohta (mukautettu) - - - - 92/53/ETY, 1 art. 1 alakohta (mukautettu) 1 98/14/EY, 1 art. 6 alakohta 2 92/53/ETY, 1 art. 1 alakohta sellaisena kuin se on muut. Oikaisu, EYVL L 145, 15.5.1998, s. 64 uusi 1 29 artikla Ajoneuvot, järjestelmät, osat tai erilliset tekniset yksiköt, jotka eivät ole hyväksytyn tyypin mukaisia 1. Jos EY-tyyppihyväksynnän myöntänyt jäsenvaltio havaitsee, että vaatimustenmukaisuustodistuksella tai hyväksyntämerkillä varustetut uudet ajoneuvot, järjestelmät, osat tai erilliset tekniset yksiköt eivät ole sen hyväksymän tyypin vaatimusten mukaisia, sen on toteutettava aiheelliset toimenpiteet varmistaakseen, että valmistetut ajoneuvot, järjestelmät, osat tai erilliset tekniset yksiköt saadaan hyväksytyn tyypin vaatimusten mukaisiksi; tällainen toimenpide voi olla myös tyyppihyväksynnän peruuttaminen. Kyseisen jäsenvaltion hyväksyntäviranomaisen on ilmoitettava muiden jäsenvaltioiden hyväksyntäviranomaisille toteutetut toimenpiteet. 2. Edellä 1 kohtaa varten eroja EY-tyyppihyväksyntätodistukseen tai hyväksyntäasiakirjoihin nähden on pidettävä hyväksytyn tyypin vaatimusten vastaisina. Ajoneuvoa ei pidetä hyväksytyn tyypin vaatimusten vastaisina, jos erillisdirektiiveissä tai UN/ECE-säännöissä annettuja toleransseja noudatetaan. 3. Jos jäsenvaltio osoittaa , että vaatimustenmukaisuustodistuksella tai hyväksyntämerkillä varustetut uudet ajoneuvot, osat tai erilliset tekniset yksiköt eivät ole hyväksytyn tyypin vaatimusten mukaisia, se voi pyytää EY-tyyppihyväksynnän myöntänyttä jäsenvaltiota tarkastamaan, että valmistetut ajoneuvot, järjestelmät, osat tai erilliset tekniset yksiköt ovat hyväksytyn tyypin vaatimusten mukaisia. Saatuaan tällaisen pyynnön kyseisen jäsenvaltion on toteutettava tarvittavat toimet mahdollisimman nopeasti ja joka tapauksessa kuuden kuukauden kuluessa pyynnön päiväyksestä. 4. Jos kyseessä on: - ajoneuvon EY-tyyppihyväksyntä, kun ajoneuvon vaatimustenvastaisuus johtuu yksinomaan järjestelmän, osan tai erillisen teknisen yksikön vaatimustenvastaisuudesta, tai jos kyseessä on - monivaiheinen tyyppihyväksyntä, kun 2 valmistuneen ajoneuvon vaatimustenvastaisuus johtuu yksinomaan keskeneräiseen ajoneuvoon olennaisesti kuuluvan järjestelmän, osan tai erillisen teknisen yksikön tai itse keskeneräisen ajoneuvon vaatimustenvastaisuudesta, hyväksyntäviranomaisten on pyydettävä järjestelmän, osan, erillisen teknisen yksikön tai keskeneräisen ajoneuvon tyyppihyväksynnän myöntänyttä jäsenvaltiota toteuttamaan aiheelliset toimenpiteet sen varmistamiseksi, että 2 tuotannossa olevat ajoneuvot saadaan jälleen hyväksytyn tyypin vaatimusten mukaisiksi. Saatuaan tällaisen pyynnön kyseisen jäsenvaltion on toteutettava tarvittavat toimet mahdollisimman nopeasti ja joka tapauksessa kuuden kuukauden kuluessa pyynnön päiväyksestä. Kun vaatimustenvastaisuus on todettu, kyseiselle järjestelmälle, osalle, erilliselle tekniselle yksikölle tai keskeneräiselle ajoneuvolle EY-tyyppihyväksynnän myöntäneen jäsenvaltion hyväksyn